eKapija | Udo Eichlinger, generalni direktor kompanije Siemens u Srbiji - Digitalizacija je glavni katalizator privrednog rasta\nIzvor: eKapija | Ponedeljak, 17.12.2018.| 12:44\nUdo Eichlinger, generalni direktor kompanije Siemens u Srbiji - Digitalizacija je glavni katalizator privrednog rasta\nKao pionir u oblasti digitalizacije u Srbiji, Siemens ima za cilj da promoviše ovu temu, predstavi nove proizvode i rešenja u oblasti digitalizacije svojim kupcima, kao i da objasni na koji način digitalizacija utiče na poboljšanje poslovanja i konkurentnosti na tržištu. Povećana potražnja potrošača za jedinstvenim proizvodom visokog kvaliteta po povoljnim cenama postavlja nove izazove za kompanije u industriji, a odgovor leži u digitalizaciji. Radimo na tome u velikom broju sektora, naročito u industriji i sektoru energetike, jer je u ovim oblastima proces digitalizacije neizbežan.\nOvako uticaj digitalizacije na privredni rast i očekivanja u narednom periodu objašnjava Udo Eichlinger (Udo Ajhlinger), generalni direktor kompanije Siemens u Srbiji. U razgovoru za eKapiju on kaže da je kompanija, sa svojom tehnologijom i znanjem, tu da podrži državu i kupce, kako bi oni preduzeli sve neophodne korake u ovom procesu.\n- Siemens namerava da učvrsti uspešno poslovanje i intenzivira svoje napore kako bi obezbedio dalji rast prilika i dotakao se novih oblasti – ističe Eichlinger.\neKapija: Kako opšta digitalizacija utiče na razvoj pametnih gradova? Dokle je Srbija stigla na ovom putu (primene digitalnih rešenja) i gde vidite ulogu Siemensa u daljem razvoju i primeni pametnih tehnologija na našem prostoru?\n- Stručnjaci predviđaju da će problemi poput efekta staklene bašte, emisije ugljenika i nedostatka energetskih resursa podstaći velike gradove i metropole da se razvijaju u pametne gradove u narednih 5 do 10 godina. Na osnovu istraživanja koje je sproveo Siemens, u Beogradu se dešavaju dinamične promene. Procenjuje se da će se u narednih 15 godina ovaj grad uvećati za više od 250.000 stanovnika. Ove demografske promene vršiće dodatni pritisak na infrastrukturu, uz neophodne investicije koje se očekuju u oblasti saobraćajne mreže i daljeg rasta obima izgradnje.\nU cilju doprinosa gradovima u njihovom procesu planiranja, Siemens je razvio "Alat za uspešno funkcionisanje grada" sa namerom da im pomogne da identifikuju tehnologije iz energetskog, građevinskog i saobraćajnog sektora koje mogu doprineti smanjenju emisije gasova koji izazivaju efekat staklene bašte, unaprediti kvalitet vazduha i kreirati nova radna mesta u lokalnoj privredi. Ovaj alat vrši upoređivanje više od 70 tehnologija i formira listu najekonomičnijih rešenja koja gradovima mogu pomoći da ostvare postavljene ekološke ciljeve.\neKapija: Kako izgleda saradnja Siemensa sa srpskim kompanijama, kada je reč o digitalizaciji?\n- U prethodne dve decenije ostvarena je uspešna saradnja na projektima modernizacije države sa najznačajnijim subjektima srpske ekonomije kao što su Telekom Srbija, Elektroprivreda Srbije, Železnice Srbije, Naftna industrija Srbije, FIAT, što pokazuje da je Siemens ostao pouzdana kompanija za infrastrukturne projekte. Zajedno sa našim kupcima aktivno pratimo trendove i promene na tržištu kako bismo uspešno odgovorili na specifične potrebe naših kupaca, sa ciljem unapređenja postojećih procesa i projekata, zbog čega je naša kompanija pouzdan partner srpskoj privredi. Konkretnije – mi "uklanjamo" stare modele poslovanja i stvaramo nove sa našim kupcima, kako bismo bili efikasniji, ubrzali put dolaska proizvoda na tržište i na kraju – kako bismo povećali profit.\neKapija: A koja vaša industrijska rešenja su inače najprisutnija u Srbiji? Koje delatnosti ih najviše primenjuju?\n- Punih 130 godina, kroz poslovanje u oblastima generisanja, prenosa i distribucije energije, proizvodnje rešenja za tržište nafte i gasa, transporta i infrastrukture, medicinske opreme, Siemens daje ključni doprinos realizaciji kapitalnih investicija u Srbiji i simbol je inovacija, kvaliteta, pouzdanosti i inženjerske izvrsnosti. Pouzdani smo partner u realizaciji najvažnijih energetskih projekata i projekata u infrastrukturi u Srbiji i plan nam je da u budućnosti ostanemo na istom putu.\nDa bi sve ostalo kako i jeste, moramo raditi sve drugačije u cilju dobijanja još većeg udela na tržištu i podsticanja sprovođenja Industrije 4.0. Srbija, nažalost, nije uspela da ide u korak sa trećom industrijskom revolucijom tako da ćemo se ovog puta, udruženim snagama, potruditi da se isto ne ponovi.\neKapija: Siemens u Kragujevcu gradi trening centar sličan onom koji ima u Berlinu i koji je nedavno posetila srpska delegacija. Kada bi trebalo da bude završen i koji sve sadržaji su planirani u ovom kompleksu?\n- Kao što je srpska premijerka istakla, tokom svoje posete trening centru u Berlinu, investiranje u obrazovanje je ključna stavka za svaku zemlju. Ona je takođe najavila da očekuje otvaranje prvog trening centra u Srbiji u narednih nekoliko meseci. Ovakva institucija je ogromna investicija za državu jer kroz ovu vrstu partnerstva omogućavamo učenicima da budu opremljeni da istraju u izazovima i okolini koja se veoma brzo i konstantno menja. U Srbiji će postojati povećana potreba za određenim kadrovima i samim tim za sličnim centrima, te se nadamo da će sa ovim tipom institucije naša zemlja postati regionalni centar za kvalifikaciju i prekvalifikaciju kadrova. Mi u Siemensu posedujemo visok stepen poštovanja i priznanja i težimo da povećamo vidljivost našeg obimnog portfolia, kao dela globalne HR organizacije. Siemens profesionalna edukacija je komponenta koja doprinosi vrednosti konvencionalnog Siemens portfolia, standard za transparentnost sa internom i ekternom orijentacijom. Takođe je veoma važna za društvo sa snažnim aspektom korporativne društvene odgovornosti prema studentima i stažistima.\neKapija: U Srbiji je do sada uvedeno nekoliko desetina dualnih profila u obrazovanje. Kakvi su planovi Siemensa, kada je reč o dualnom obrazovanju?\n- Plan je da se u ovoj oblasti još više aktiviramo. Na inicijativu kompanije Siemens u saradnji sa Nemačkom organizacijom za međunarodnu saradnju i Tehničkom školom "Ivan Sarić" u Subotici, 2014. godine uveden je novi obrazovni profil bravar-zavarivač u ovoj školi u sklopu projekta uvođenja novih obrazovnih profila u školskom sistemu, takođe podržan od strane Vlade Nemačke i Ministarstva prosvete, nauke i tehnološkog razvoja Republike Srbije. Već četiri godine investiramo u te učenike i njihovo znanje u želji da od njih napravimo vrsne stručnjake u budućnosti i uverenju da će naći svoje mesto u Siemensovom rastućem portfoliu. Inovacija u Siemens fabrici u Subotici je da je nedavno otvoren i "Centar za mehanizaciju metalnih delova", u kome će se primenjivati najsavremenija digitalna tehnologija. Implementacija modernih mašina i opreme zahteva viši nivo kvalifikacije u proizvodnji, jer će radnicima koji budu obavljali poslove na tim mašinama biti potrebna dodatna obuka kako bi se uskladili sa najnovijim procesima proizvodnje.\nZbog planiranog proširenja portfolia u bliskoj budućnosti, u pojedinim procesima proizvodnje javiće se potreba za povećanjem broja zaposlenih, naročito inženjera i kvalifikovanih radnika.\neKapija: Kakva su dosadašnja iskustva i da li ćete proširiti saradnju sa školama na neke nove obrazovne profile?\n- U sklopu projekta dualnog obrazovanja, učenici tehničke škole "Ivan Sarić" imali su praksu u fabrici gde su mogli da se upoznaju sa specifičnim načinom proizvodnje i proizvodnih procesa fabrike. Učenici Tehničke škole su trenutno angažovani u fabrici u Subotici u okviru ovog obrazovnog programa. S obzirom na to da se ovaj projekat pokazao kao veliki uspeh, kada je u pitanju obrazovanje mladih stručnjaka, proširivanje saradnje sa drugim školama bio bi logičan sledeći korak u budućnosti, jer je Siemens u Srbiji posvećen ulaganju u buduće profesionalce pružajući im nova znanja.\neKapija: Kako ocenjujete poslovanje Siemensa u Srbiji u godini koja je na izmaku? Kakvi su planovi za narednu, 2019. godinu?\n- U godini pred nama Siemens će biti posvećen daljem napretku u implementaciji digitalizacije u našoj državi. Srbija definitivno ide napred, ali činjenica da je zemlja u razvoju implicira da digitalizacija u industriji još uvek nije na visokom nivou i da je investiranje u Industriju 4.0 prioritet za dalje jačanje ekonomije zemlje. Mi smo tu da podržimo Srbiju u svakom koraku ovog procesa i s obzirom na to da je država prepoznala Siemens kao pouzdanog partnera, zajedno možemo doprineti modernizaciji infrastrukture kroz proces digitalizacije koja je glavni katalizator za rast profita u predstojećoj godini i u budućnosti.\nDanas, Siemens u Srbiji zapošljava skoro 2.500 ljudi u dve fabrike – u Kragujevcu i Subotici, uključujući kvalitetan profesionalni kadar u Beogradu, što pokazuje našu predanost ovoj zemlji.\nAlat za uspešno funkcionisanje grada\ntrening centar Siemens Kragujevac


Kako se Zmajevi mogu plasirati u baraž?\nNaslovnica Bosna i Hercegovina Kako se Zmajevi mogu plasirati u baraž?\nBiH – U narednim danima fudbalsku reprezentaciju Bosne i Hercegovine očekuju ključne utakmice za plasman na Evropsko prvenstvo naredne godine koje će se igrati u Francuskoj. Naš najbolji tim prvo će u subotu na stadionu Bilino polje ugostiti reprezentaciju Velsa, dok će tri dana kasnije gostovati u Nikoziji gdje ih očekuje duel sa Kiprom.\nOno što većinu bh. navijača najviše interesuje su kalkulacija za plasman u baraž preko kojeg se možemo domoći Evropskog prvenstva. Najbitnija činjenica je da Zmajevi nisu sigurni u plasman ni s dvije pobjede jer zavisimo od drugih rezultata.\nNaime, ako slavimo protiv Velsa i Kipra, a Izrael upiše također dvije pobjede, protiv Kipra i Belgije na gostujućem terenu, onda se nećemo plasirati u Francusku. I u slučaju da Izrael slavi protiv Kipra, a remizira u meču s Belgijom, ostat ćemo bez plasman u željeni baraž.\nS druge strane, da bi se domogli baraža, potrebne su nam dvije pobjede, a da Izrael doživi jedan poraz. Na smotru najboljih evropskih reprezentacija mogli bi i u slučaju da osvojimo četiri boda u dva susreta, ali onda Izrael u dvije utakmice smije osvojiti samo jedan bod.\nNe treba zaboraviti i na situaciju da eventulno Kipar slavi protiv Izraela gdje bi se ionako komplikovana situacija dodatno zakuhala. U prilog nam ne ide ni činjenica da će Belgija pobjedom protiv Andore “završiti” posao te da će u zadnjem kolu protiv Izraela biti “revijalna” utakmica.\nIako nam na ruku ide činjenica da će Vels u posljednjem susretu na svom terenu ugostiti Andoru i tu imati priliku da osiguraju plasman na Evropsko prvenstvo, treba imati na umu da Vels nije slučajno na prvom mjestu u našoj grupi.\nU dosadašnjem dijelu kvalifikacija primili su svega dva pogotka i jedina su reprezentacija u našoj grupi koja nije zabilježila ni jedan poraz. Ostaje nam nada kako Vels s rovitim Baleom neće ići pod svaku cijenu na pobjedu i da će nam zahvaljujući toj činjenici posao u ovom susretu biti olakšan.


Ashton: Ministri bez odluke o bojkotu Evropskog prvenstva - Klix.ba\nZbog slučaja Timošenko\nAshton: Ministri bez odluke o bojkotu Evropskog prvenstva\n14.5.2012. u 20:38\nMinistri spoljnih poslova EU nisu odlučili da li će bojkotovati evropski fudbalski šampionat, mečeve koji se igraju u Ukrajini, zbog tretmana opozicionog lidera Julije Timošenko, izjavila je šef EU za vanjske poslove Catherine Ashton.\n"Još ne donosimo odluku o učestvovanju, ali pažljivo ćemo pratiti situaciju i razmotriti naredne korake", rekla je ona novinarima nakon sastanka sa ministrima.\nOna je rekla da će o ovoj temi razgovarati sa ukrajinskim premijerom Mikolom Azarovim koji dolazi u Brisel na sastanak Vijeća saradnje EU-Ukrajina.\nEvropska komisija saopštila je da niko od njenih visokih zvaničnika neće ići u Ukrajinu tokom turnira u znak protesta zbog lošeg tretiranja bivše premijerke Julije Timošenko, koja je u zatvoru osuđena na sedam godina zbog zloupotrebe položaja.\nGrčka: Pregovori o vladi bez rezultata, sutra nastavak\n14.05.2012. u 20:47\nGeneralni sekretar UN-a Ban Ki-moon slomiošaku na fudbalu\n14.05.2012. u 20:30


"Nisam došao da prodam Aerodrome Crne Gore" - Bonitet\n“Nisam došao da prodam Aerodrome Crne Gore”\nCG planira izgradnju plutajuće solarne elektrane na Slanom jezeru u Nikšiću\nKostić kupio još 12,1% akcija HG Budvanska rivijera\nLuka Bar i pored pandemije godinu završava sa profitom\nHenkel i South Central Ventures ulažu u regionalnu internet platformu\nOn je kazao da je u vazduhoplovstvu dve decenije što ga je, kako je rekao, i preporučilo Odboru direktora da ga imenuje za izvršnog direktora nakon međunarodnog konkursa.\n„Maltene od prvog radnog dana čitam neistine u vezi sa razlogom mog dolaska u Crnu Goru. Došao sam isključivo da radim profesionalno kao i svugde gde sam radio. Očekujem da u saradnji sa Odborom direktora i ovde isporučim dobre rezultate za Aerodrome Crne Gore i građane“, poručio je Jandreoski u saopštenju koje prenosi Investitor.me.\nU vezi sa koncesijama, Jandreoski je ponovio da postoji više različitih modela, napominjući da tu temu ova Vlada nije otvorila, a da svakako konačnu odluku neće doneti ni izvršni direktor, niti Odbor direktora, već izvršna vlast.\nOn je podsetio da je projekat započela bivša vlada, a ova je samo pozvala zainteresovane kompanije, koje su bile na kraćoj listi, da prezentuju modele u vezi sa tim kako oni vide razvoj aerodroma u Tivtu i Podgorici.\n„Vlada je ta koja odlučuje. Tu odluku ne donosi Odbor direktora, ni izvršni direktor Aerodroma. Mi smo tu da odbranimo interese Crne Gore, da budemo kooperativni zajedno sa Odborom direktora. Kao što smo radili do sada, tako ćemo raditi i u budućnosti – harmonično i sa zajedničkim pristupom da bismo doneli najbolju odluku za razvoj i budućnost Aerodroma“, saopštio je Jandreoski.\nJandreoski je rekao da je fokus u ovom trenutku povećanje konekcija iz Crne Gore, a da je saradnja sa Odborom direktora na zavidnom nivou.\nPrethodni tekst10:40:50 za poljoprivrednike u Banca Intesa\nSledeći tekst“Ljudi još uvek ne uviđaju benefite veštačke inteligencije”\nDonet Zakon o nacionalizaciji (1946)


Stanković: Ova godina će biti najteža u istoriji Niša! - JuGmedia\nNIŠ – Miodrag Stanković, predsednik Gradskog odbora Demokratske stranke kritikovao je na današnjoj konferenciji aktuelnu vlast ali je I napravio paralelu sa rezultatima koje je DS ostvarila dok je vršila vlast u gradu\nStanković se osvrnuo na izveštaj državnih revizora koji su ukazali da je gradsko rukovodstvo nenamenski u 2014. godini utrošilo oko 1,6 milijardu dinara, odnosno petinu gradskog budžeta. Takođe i na štetu koju će grad pretrpeti zbog nepravilno sprovedenog tendera će građane Niša koštati preko 120 miliona dinara.\n“Da li zbog toga kasne naknade porodiljama u Nišu, da li zbog toga, iako je Skupština grada donela odluku da naknada za bebi paket bude 9000, rukovodstvo grada smanjuje iznos na 3000 dinara. Da li zbog toga nema sredstava da se nabave vozila za čišćenje snega pa nas u januaru iznenađuje sneg koji pada kad mu je vreme, zapitao se Stanković koji je napravio paralelu sa radom predhodne vlasti.\n“Nadležni državni organi nisu pronašli propuste u radu funkcionera grada i gradskih opština iako su po prijavama sadašnjeg rukovodstva hapsili i privodili funkcionere pod optužbama da su oštetili grad. Niko nije osuđen, već naprotiv svi su oslobođeni od neosnovanih optužbi! Naknade porodiljama ne samo da su bile na vreme isplaćivane već su i nezaposlene porodilje zapošljavane kroz program «Trudnoćom do posla». Daleko manji broj funkcinera je primao platu iz budžeta (npr. u Gradskoj opštini Medijana su u vreme kada je DS vršila vlast od funkcionera bili plaćeni predsednik opštine, predsednik Skupštine, 5 većnika i 3 predsednika komisija a sada se plaća predsednik opštine, predsednik Skupštine, zamenik predsednika Skupštine, 5 većnika, 7 predsednika komisija, sekretar Veća) i nije isplaćivan prekovremeni rad funkcionera u ovolikoj meri kao što to radi sadašnje rukovodstvo. Nadležni organi su obavezali funkcionere da vrate više isplaćena sredstva, podsetio je Stanković.


Vukašin Obradović se zaključao u redakciju, pridružile mu se kolege\nPredsednica Sindikata medija Crne Gore, Marijana Camović, rekla je da će Obradović sutra predati set zahteva u kojima će od Ministarstva finansija i Poreske uprave tražiti odgovore na neka pitanja i da se odagna svaka sumnja da iza ovoga stoji politički pritisak na novine, Obradovića i njegovu porodicu.\nU prostorije Vranjskih večeras se očekuje i dolazak predsednika Nezavisnog udruženja novinara Srbije (NUNS) Slaviša Lekić.\n„Dvadeset tri godine je to bio jedini svetionik na jugu Srbije kada je u pitanju ono od čega su se svi malo pribojavali – šta će Vranjske objaviti četvrtkom“, kaže Vojkan Ristić, dopisnik Danasa.\nSada su tu samo oni koji se pribojavaju šta će biti sa Vukašinom Obradovićem, glavnim i odgovornim urednikom Vranjskih koji je u redakciji sam i štrajkuje glađu.\nObradović se javnosti obratio pismom u kom poručuje da štrajkom glađu želi da skrene pažnju javnosti na besmisao borbe za slobodu medija koju vodi u poslednjih godina. Bez nezavisnih medija Vranjem se vest o gašenju Vranjskih sporo širi.\nOni koji znaju da više neće izlaziti kažu da je ovaj list potreban ljudima „da znaju šta se zbiva“.\nDa li je za gašenje Vranjskih odgovorna politika? Dok su iz redakcije prethodnih meseci stizala upozorenja da su pod pritiskom, da se povlače oglašivači, a na medijskim konkursima ostaju bez novca, od predstavnika države dolazi objašnjenje: država se iz medija povukla, a pravila reguliše liberalno tržište.\n„Ja nisam sigurna na koji način Vlada Republike Srbije može da pomogne, ne znam koliko Vlada može da da subvencije lokalnom mediju. Svakako nisam osoba koja je najpozvanija da priča o tome“, rekla je premijerka Ana Brnabić.\nMinistar kulture i informisanja Vladan Vukosavljević kaže da mediji moraju samostalno da postoje na tržištu u svirepim uslovima i da se bore za sponzore i finansijere, a pre svega za svoj kvalitet kako bi imali tiraž.\nDa je tržište surovo samo za nezavisne medije, kaže novinar Vojkan Ristić, slučaj Vranjske je slikovna ilustracija.\n„To otvara prostor samo za opstanak tabloida, žute štampe i onih medija koji su totalno prorežimski. Vranjske to nikada nisu bile, borile su se protiv ljudske gluposti i primitivizma, pohlepe, skretale pažnju na probleme“, podseća Ristić.\nU poslednjem objavljenom broju, problem o kom su Vranjske pisale jeste da su članovi SNS-a u ovom gradu pravili proslavu sa vatrometom i izazvali požar u blizini naselja u Vranjskoj Banji.\n„U samo dva dana desilo se nekoliko više nego zabrinjavajućih događaja: portal Krik i njegov urednik Stevan Dojčinović izloženi su zastrašujućem napadu vladajućeg Pokreta socijalista i pojedinih medija zbog objavljivanja istraživačkih priloga o stanu ministra odbrane Aleksandra Vulina; pod političkim pritiskom ugašen je jedan od najznačajnijih lokalnih medija, nedeljnik Vranjske, a njen vlasnik i urednik Vukašin Obradović započeo je štrajk glađu; novinarke Antonela Riha, Nataša Mijušković i Jelena Obućina brutalna su meta današnjeg Informera, koji ih naziva ‘žutim RTS licemerkama’ i praktično poziva na obračun sa njima“, kaže se u saopštenju koje su potpisali Nezavisno udruženje novinara Srbije, Nezavisno društvo novinara Vojvodine, Asocijacija onlajn medija, Asocijacije nezavisnih elektronskih medija i Asocijacija Lokal pres.\n„Iako na prvi pogled različiti, ovi događaji imaju nedvosmisleno jasan zajednički sadržilac, a to je vlast koja je u obračun sa nepodobnim medijima i novinarima upregla sve državne institucije i sebi bliske medije, kao i nepostojanje adekvatne reakcije građana, domaćih i međunarodnih organizacija na konstantne pritiske na medijske slobode.\nPozivamo i međunarodne organizacije da prestanu da ignorišu veoma ozbiljne probleme koje novinari i mediji u Srbiji imaju, i aktivnije se uključe u zaštitu demokratskih vrednosti za koje se zalažu“.\nSlobodni mediji su hleb demokratije\nBiro za društvena istraživanja već pet godina ukazuje na činjenicu da je medijska tranzicija u Srbiji došla u fazu kada se može postaviti pitanje da li u Srbiji ima medija?\nPrihvatanje koncepta da su mediji, pre svega, tržišna stvar, tj. da njihova održivost zavisi od “uspeha” na tržištu u državi upitne i niske ekonomske aktivnosti, odnosno gde mediji mogu dobiti novac iz izvora koj su visokorizično koruptivni, za posledicu ima da je većina medija izabrala da postane sredstvo promocije, zabave i propaganda, neki i odmazde. Oni koji su ostali verni funkciji medija suočeni su sa preživljavanjem, pre svega podrškom kroz strano i domaće sufinansiranje koje je nedovoljno i neizvesno.\nČak i sam proces raspodele novac na lokalnom nivou, koji je doživljen kao zamena za izostanak državnog finansiranja medija, a kojem su glavni protagonisti predstavnici novinarske profesije, nije doprineo funkcionalnoj održivosti lokalnih medija, a to znači da su glas kritičke javnosti.\nIz tog ugla, prestanak izlaženja Vranjskih novina, predstavlja dokaz tačnosti stavova koje smo iznosili, ali i potrebu da se preispita koncept u kojem su mediji dominantno tržišna stvar.\nKoncept za koji se BIRODI zalaže je da su mediji, tačnije medijske potrebe i prava građana stvar od javnog interesa, te da je sufinansiranje iz javnih izvora i za javni interes polazna tačka u kreiranju budućeg strateškog i normativnog medijskog okvira.\nOvo posebno važi za nivo gradova i opština kojima preti, a to već neki sada jesu (npr. Kragujevac), da postanu gradovi-neinformisanosti.\nBez lokalnih medija koji su nosioci kritičke javnosti nema ni suštinske borbe protiv korupcije, na šta nas podseća iskustvo Niša, gde su mediji bili u prvim redovima borbe protiv korupcije.\nPromenom paradigme, građanima, koji sve to finansiraju, omogućilo bi se da ostvaruju Ustavom garantovano pravo na informisanje, a ne na promociju i propagandu, koja sada dominira medijskim prostorom Srbije kada je u pitanju informativni program.\nTakođe, želimo da verujemo da je postupak poreske kontrole Vranjskih plod nasumičnog odabira, a ne plod namere da se izvrši odmazda prema ovom mediju. Ovo naglasavamo, jer je najveći broj medija u ozbiljnim finansijskim problemima. Selektivnost u izboru medija koji su predmet poreske kontrole je vrsta pritiska na medije, jer se time šalje poruke da oni mediji koji obavljaju svoju funkciju mogu postati predmet kontrole, odnosno da se nekritičkim izveštavanjem i promocijom vlasti može izbeći inspekcijska kontrola.\nOvo posebno treba imati na umu ako se zna da je Vlada nekim medijima pomagala, a neke “ostavljala u životu”, a neke lokalne samouprave, što je slučaj u Kragujevcu, posle neuspešne privatizacije preuzele lokalne medije.\nSlobodni mediji su hleb demokratije, a pravo građana da budu tačno, opširno, pravovremeno i relevantno je garantovano ustavom i zakonom, ali I Kodeksom novinara Srbije. To bi trebalo da imaju na um autori još jedne medijske strategije.\nIzvor: N1, Cenzolovka, NUNS\nTagoviglađu Obradović štrajk Vranjske Vukašin


Grupa Novinarke protiv nasilja prema ženama poziva državne organe da hitno reaguju povodom pretnji upućenih novinarki Vremena Jovani Gligorijević. Neposredan povod za ovaj poziv je poslednja pretnja smrću koja je koleginici Gligorijević upućena jutros preko društvenih mreža.\nJovana Gligorijević (foto: Medija centar Beograd)\n„Podsećamo da Jovana Gligorijević ovakve pretnje dobija još od 2016. godine. Porodica novinarke bila je izložena na portalu Istraga koji je stvoren za obračun sa nezavisnim novinarima, a pre svega novinarkama. Njeni lični podaci, uključujući kućnu adresu i JMBG bili su javno objavljivani, a i ranije je dobijala pretnje smrću“, kaže se u saopštenju grupe Novinarke protiv nasilja prema ženama.\nOva grupa podseća da je Gligorijević sve pretnje uredno prijavljivala Tužilaštvu za visokotehnološki kriminal, kao i Radnoj grupi za bezbednost novinara.\n„Iako do danas nije pozvana da da izjavu povodom pređašnjih pretnji, niti je iko za njih snosio sankcije, istim nadležnim organima prijavila je i pretnju koju je primila danas“, kažu Novinarke protiv nasilja nad ženama i podsećaju da je“ bilo koji vid psihičkog ili drugog pritiska na novinare i novinarke, kao i uticaja koji bi mogao da ometa njihov rad zabranjen Zakonom o javnom informisanju i medijima, i da mora biti pravosudno gonjen po hitnoj proceduri. Takođe, Krivični zakonik štiti novinarstvo kao profesiju od javnog interesa, što znači povećanu zaštitu novinara i novinarki i strože krivične sankcije za učinioce krivičnih dela protiv njih“.\nNovinarke protiv nasilja nad ženama očekuju punu primenu zakona od svih državnih instanci, uključujući i hitan postupak protiv svih koji prete novinarima i novinarkama.\nJovana Gligorijević Novinarke protiv nasilja Pretnje novinarima\n← UZUZ: REM odbio da ograniči rijaliti programe, preostaje donošenje zakona o tome\nUbistvo kineskih novinara i bombardovanje RTS-a varvarski zločin protiv svih novinara sveta →


NAUČNICI koji pokušavaju da utvrde poreklo virusa koji izaziva Kovid-19 i tragaju za načinima kako da spreče sledeću pandemiju, kažu da ima sve više dokaza koji ukazuju da bi istragu trebalo proširiti izvan Kine na jugoistočnu Aziju.\nVirusolozi u nedavnoj misiji u Vuhanu, koje je Svetska zdravstvena organizacija (SZO) poslala da ispitaju poreklo Kovida 19, smatraju da bi u sledećoj fazi istraživanja Jugoistočna Azija trebalo da se doda u oblasti od interesa, a njihov savet je da se prate slepi miševi, poznati kao rezervoari oblika iz porodice korona virusa.\nNaučnici su već identifikovali više od 100 oblika korona virusa povezanih sa SARS-om širom Kine, kaže Piter Dažak, jedan od virusologa, učesnika misije u Kini.\n- Međutim, nismo obavili dovoljno istraživanja u Mjanmaru, Laosu i Vijetnamu, da bismo zaista mogli da kažemo da ih nema čak i više u tim zemljama - kaže Dažak.\nPrema njegovim rečima, kada na mapi obeležite gde žive slepi miševi koji prenose ove viruse, onda počnete da primećujete da u tim zemljama na južnoj kineskoj granici ima još više vrsta slepih miševa, i verovatno više vrsta virusa.\n- Dakle, postoji mogućnost da je virus u stvari nastao u pokrajini Junan, ali moja najbolja procena je da moramo da ispitamo Mjanmar, Laos, Vijetnam, pa čak i dalje južnije - celokupan region Jugoistočne Azije kao potencijalno žarište - rekao je on.\nPočetkom prošle godine naučnici iz Kine i Australije prijavili su da su otkrili viruse koji su više od 90 odsto identični SARS-CoV-2 u malajskim pangolinima koji bi mogli da budu potencijalni prenosnik, jer ih ljudi love zbog njihovih krljušti i mesa.\nNekoliko meseci kasnije, naučnici su otkrili pretke virusa SARS-CoV-2 u slepim miševima potkovičarima, koji su prikupljeni u Kambodži i zamrznuti više od deceniju ranije, a u svojim izveštajima, naveli su da otkriće "nagoveštava da virusi u srodstvu sa SARS-CoV-2 žive na mnogo većoj georgafskoj površini nego što se prethodno mislilo i da Jugoistočna Azija predstavlja ključnu oblast koju treba razmotriti.\nU februaru, naučnici na Tajlandu takođe su pronašli viruse koji su veoma slični SARS-CoV-2 u koloniji slepih miševa nedaleko od Bangkoka, kao i antitela efikasna protiv samog virusa SARS-CoV-2 u prokrijumčarenom pangolinu, kojeg su zaplenile tajlandske vlasti na jugu zemlje, u blizini granice s Malezijom.\nKako bi se dodatno približili originalnom izvoru virusa SARS-CoV-2, lovci na virus traže genom koji mu je još sličniji nego 96 odsto koliko je to oblik iz Junana od prošle godine, a tim koji je pronašao rođaka SARS-CoV-2 na Tajlandu navodi da je taj region možda “verovatnije žarište takvih virusa” nego Kina.\nPraćenjem traga virusa SARS-CoV-2, naučnici se nadaju da otkriju druge viruse kod životinja i put kojim bi najverovatnije mogli da izazovu narednu pandemiju, što bi im pomoglo da to spreče.\n- Kada čujete glasine o terorističkom napadu, ne čekate da se napad dogodi, nego krenete u akciju da osujetite mrežu i da je uništite. To je ono što mi moramo da uradimo s pandemijama - rekao je Dažak.\nvirus korona korona virus Kina poreklo virusa korona jugoistočna Azija Piter Dažak\nPARLAMENTARNI i gradski izbori će biti raspisani 15. februara, kako bi bili održani 3. aprila, kao što su "Novosti" već ranije objavile.


Ambicije kompanije Apple pokreću tehnološki sektor - planovi o električnim automobilima - Biznis Telegraf.rs\n04/01/21 | 07:00\nVrednost akcije kompanije Apple, ove godine je porasla preko 80% jer su mnogi investitori i dalje optimistični po pitanju mogućnosti za dalji napredak u inovacijama. Sijaset dobrih vesti, posebno u drugoj polovini godine, pružio je podršku rastu cene akcije\nInvesticiono društvo “KapitalRS“ iz Beograda, za sve koji su zainteresovani da nauče kako da trguju preko interneta cenom akcija kompanije Apple (takozvanim finansijskim ugovorima za razliku, engl. CFD), pripremio je besplatan vodič “Trgovanje cenom akcija za početnike”. Vodič možete preuzeti putem linka ispod.\nBesplatan vodič “Trgovanje cenom akcija za početnike” preuzmite ovde.\nApple je u septembru obavio uspešno „usitnjavanje“ akcije, tj. uvećanje broja akcija (podelom 4 nove za jednu postojeću), nakon čega su mnogi (mali) investitori odlučnije kupovali akcije, pa je tržišna vrednost kompanije uvećana na 2300 milijardi dolara, što je više od ukupne tržišne kapitalizacije 100 najuspešnijih kompanija na Londonskoj berzi.\nGlavni događaj se odigrao u oktobru, kad je kompanija predstavila novi mobilni uređaj iPhone 12 koji podržava mobilnu tehnologiju pete generacije. Uprkos kritičarima koji su tvrdili da potrošači neće biti zainteresovani za 5G u doba pandemije, prodaja je prema nekim izveštajima bila bez premca. Otkako su dva nova iPhone modela postala dostupna na tržištu, nadmašila su sve rivale, uključujući Samsung-ove uređaje, osvojivši skoro četvrtinu ukupne prodaje 5G telefona. Kompanija Apple bi krajem januara trebalo da objavi finansijski izveštaji i podatke o prodaji u poslednjem kvartalu ove godine. Nekoliko preliminarnih izveštaja, objavljenih u decembru, sugerišu da će u Kini biti zabeležena rekordna prodaja iPhone telefona. Osim toga, u novembru su takođe predstavljeni nove MacBook modeli i novi Apple M1 čip.\nUspeh iPhone-a, najvažnija je priča o neprekidnom rastu kompanije. Bloomberg je u novembru objavio prognoze prema kojima će Apple ostvariti rekordni prihod od preko 100 milijardi dolara u četvrtom kvartalu 2020. godine.\nApple je u decembru objavio, tj. reaktivirao plan o razvoju električnih vozila sa automatskim pilotom, što očigledno predstavlja ulazak u segment tržišta kojim dominira kompanija Tesla. Projekat pod nazivom Titan, započet je 2014. godine, ali je napredak bio spor jer ulazak u automobilsku industriju predstavlja veliki izazov. Menadžment kompanije jednostavno nije uspevao da iznađe dobitnu strategiju. Međutim, Reuters je u decembru objavio da Apple planira da predstavi svoje vozilo već u 2024. godini, dok optimistični analitičari tvrde da će automobili postati sledeći glavni proizvod kompanije. Kompanija je takođe objavila napredak u razvoju tehnologije za baterije, jednoj od ključnih stavki za globalni proboj vozila na električni pogon.\nU decembru su takođe objavljeni izveštaji prema kojima Apple razmatra saradnju sa Volkswagen-om ili novom kineskom kompanijom Nio, koja proizvodi električna vozila. Postojale su čak i glasine da će se Tesla i Apple udružiti i napraviti zajednički model, što bi moglo da ujedini dva najpoznatija i naizgled nezaustavljiva svetska brenda.\n4. januar 2021 | 09:30\nNit mobilnog a bojim se nit auta , obicna prevara jedino im marketing dobro radi ...


Gotovi Seminarski Diplomski Maturalni Master ili Magistarski - Organizovani kriminal\nGotovi Seminarski Diplomski Maturalni Master ili Magistarski > Obrazovanje > Društvene nauke > Organizovani kriminal\nPuna verzija: Organizovani kriminal\n18-10-2009, 12:08 PM\nNacionalna strategiju za borbu protiv organizovanog kriminala\nOrganizovani kriminal predstavlja najsloženiju i najopasniju vrstu kriminala u svakom društvu i jednu od najvećih pretnji savremenom čovečanstvu. Republika Srbija je odlučna u nameri da, strateškim pristupom i uz pomoć međunarodne zajednice, razvije nacionalne kapacitete i potencijale za efikasnu borbu protiv svih oblika organizovanog kriminala, a posebno protiv različitih oblika koruptivnog povezivanja i uticaja njegovih nosilaca u strukturama državne vlasti .\nDonošenje i implementacija Nacionalne strategije za borbu protiv organizovanog kriminala (u daljem tekstu: Strategija) je od najšireg značaja za sve građane Republike Srbije i važan je korak u procesu pridruživanja Evropskoj uniji. Vlada će stvoriti sve neophodne političke i pravne pretpostavke za uspešnu primenu Strategije sa težištem na tri osnovna principa: primeni i razvijanju preventivnog, represivnog delovanja i oduzimanja imovine proistekle iz krivičnih dela. Takođe, Vlada će preko svojih institucija aktivno razvijati poverenje i saradnju sa građanima i privatnim sektorom, radi povezivanja svih snaga i potencijala zajednice u borbi protiv organizovanog kriminala.\nStrategijom Vlada utvrđuje politiku u oblasti uspostavljanja efikasnog sistema za borbu protiv organizovanog kriminala, kojom definiše strategijske ciljeve, uloge i odgovornost državnih subjekata i određuje okvire za izradu planova implementacije. Takođe, Strategijom se stvaraju dodatni uslovi za efikasnije uključivanje Republike Srbije u regionalni, evropski i svetski koncept borbe protiv organizovanog kriminala.\nStrategija je u skladu sa Nacionalnim programom za integraciju u Evropsku uniju, kao i tekućim reformskim procesima u zemlji, pre svega onim koji su navedeni u dokumentu „Evropsko partnerstvo”. Ona je u čvrstoj koncepcijskoj i funkcionalnoj vezi sa određenim strategijama u Republici Srbiji, koje se odnose na različite oblasti: borba protiv korupcije, pranje novca i finansiranje terorizma, trgovina ljudima, integrisano upravljanje granicom, nedozvoljena trgovina drogama i suprotstavljanje ilegalnim migracijama (koja se nalazi u postupku usvajanja). Društvo sa najrazvijenijim sistemom i najboljim rezultatima u borbi protiv organizovanog kriminala u regionu, sa težnjom ka njegovom potpunom eliminisanju. Strategija je zasnovana na sledećim vrednostima:\n- poštovanje osnovnih ljudskih prava i sloboda;\n- profesionalni državni službenici;\n- partnerstvo sa zajednicom;\n- poštovanje nacionalnih i međunarodnih standarda;\n- transparentnost rada;\n- saglasnost ličnih i grupnih interesa sa organizacionim;\n- prihvatanje individualnih odgovornosti i posvećenost poslu.\nRepublika Srbija će svim raspoloživim kapacitetima i u saradnji sa državama regiona i međunarodnim organizacijama, kao i razvijanjem savremenih zakonskih okvira, institucija i kapaciteta, efikasno da se bori protiv organizovanog kriminala.\n10.1. Osnovni ciljevi Strategije\nStrategijom se, u skladu sa međunarodnim standardima i preporukama, u dužem vremenskom periodu predviđaju mogući trendovi i pravci razvoja organizovanog kriminala i definišu odgovarajući osnovni ciljevi i mogućnosti Republike Srbije za njegovo predupređenje i smanjivanje na najmanju moguću meru. Takođe, Strategijom se definiše politika, pravac i metodologija državnih organa u borbi protiv organizovanog kriminala. Osnovni ciljevi Strategije su:\n- razvijanje proaktivnog pristupa u borbi protiv organizovanog kriminala;\n- povećanje efikasnosti u borbi protiv organizovanog kriminala odgovarajućom primenom preventivnog i represivnog delovanja, kao i oduzimanje imovine proistekle izvršenjem krivičnog dela;\n- harmonizacija nacionalnog zakonodavstva sa međunarodnim standardima u oblasti borbe protiv organizovanog kriminala;\n- jačanje kapaciteta (ljudskih i materijalno-tehničkih) svih državnih organa koji učestvuju u borbi protiv organizovanog kriminala;\n- jačanje saradnje na nacionalnom, regionalnom i međunarodnom nivou;\n- jačanje saradnje između državnih organa, privatnog sektora i civilnog društva.\n11. Organizovani kriminal u Republici Srbiji\nOrganizovani kriminal je izrazito štetna pojava za društva u bilo kojoj fazi razvoja, a posebno za ona koja se nalaze u fazi tranzicije i demokratskog preobražaja. On zadire u sve sfere društva, uništava živote i pričinjava veliku materijalnu štetu, produkuje i podstiče druge vrste kriminala, uzrokuje osećanje straha i beznađa i narušava integritet i ugled državnih institucija i države u celini. Organizovani kriminal podrazumeva vršenje krivičnih dela od strane organizovane kriminalne grupe ili njenih pripadnika. Pod organizovanom kriminalnom grupom podrazumeva se grupa od tri ili više lica, koja postoji određeno vreme i deluje sporazumno u cilju vršenja jednog ili više krivičnih dela za koja je propisana kazna zatvora od četiri godine ili teža kazna, radi sticanja, posredno ili neposredno, finansijske ili druge koristi.\nZnačajne karakteristike organizovanog kriminala su sledeće:\n- svaki član kriminalne organizacije ima unapred određeni, odnosno očigledno odredivi zadatak ili ulogu;\n- delatnost kriminalne organizacije planirana je na duže vreme ili za neograničeni vremenski period;\n- delatnost organizacije zasniva se na primeni određenih pravila unutrašnje kontrole i discipline članova;\n- delatnost organizacije planira se i vrši u međunarodnim razmerama;\nu vršenju delatnosti primenjuje se nasilje, zastrašivanje ili da postoji spremnost za njihovu primenu;\n- u vršenju delatnosti koriste se privredne ili poslovne strukture, pranje novca i nezakonito stečene dobiti;\n- postoji uticaj organizacije ili njenog dela na političku vlast, sredstva javnog informisanja, zakonodavnu, izvršnu ili sudsku vlast ili na druge važne društvene ili ekonomske činioce.\nProcenjuje se da u Republici Srbiji deluje više organizovanih kriminalnih grupa (u daljem tekstu: OKG) koje su regionalo povezane sa istim takvim grupama u zemljama u okruženju i šire, a najviše sa grupama iz Crne Gore, Bosne i Hercegovine, Rumunije, Republike Hrvatske, Republike Makedonije, Republike Bugarske i Republike Albanije. OKG ostvaruju veoma štetan uticaj na privredni i ekonomski razvoj Republike Srbije. Osnovni metod njihovog delovanja je ulaganje velikih suma nelegalno stečenog novca u legalne tokove, kao i za korumpiranje pripadnika državne administracije, kako bi se došlo do zaštićenih informacija i ostvario uticaj na tok i ishod krivičnog progona. Nemoguće je precizno izračunati materijalno-finansijsku štetu koju Republici Srbiji nanosi organizovani kriminal, ali je sasvim sigurno da je ona velikih razmera.\nNa teritoriji AP Kosova i Metohije deluje veliki broj OKG sa izraženom hijerarhijskom strukturom uspostavljenom na familijarnim odnosima koje se pretežno bave krijumčarenjem opojnih droga i psihoaktivnih supstanci, trgovinom ljudima i ljudskim organima, krijumčarenjem ljudi, međunarodnim krijumčarenjem motornih vozila, krijumčarenjem oružja i eksploziva, akcizne robe i drugih krivičnih dela sa elementima nasilja. Ove grupe su povezane sa pojedinim OKG na teritoriji centralne Srbije i AP Vojvodine i drugim OKG u zemljama regiona, a deo ilegalno stečenih sredstava preusmeravaju na finansiranje terorističkih organizacija.\nSpecifičnost aktivnosti organizovanog kriminala u Republici Srbiji je pretnja po nacionalnu bezbednost, što zahteva pojačano angažovanje bezbednosnih službi.\nPojavni oblici organizovanog kriminala zastupljeni u Republici Srbiji su: trgovina narkoticima, iznude, otmice, ucene, trgovina ljudima, krijumčarenje ljudi, korupcija, pranje novca, zloupotreba službenog položaja, falsifikovanje novca i drugih sredstava plaćanja, prostitucija, trgovina oružjem i eksplozivnim materijama, međunarodno krijumčarenje vozila, krijumčarenje akcizne robe i visokotehnološki kriminal.\nPoložaj Republike Srbije i njeno mesto na međunarodnom putu droge doprinose da velike količine droge prolaze, ali se i zadržavaju u našoj zemlji. Procesi dezintegracije prethodnog društvenog sistema sa uspostavljanjem novog, koji je tek u formiranju, zajedno sa porastom organizovanog kriminala, prostitucije, trgovine ljudima i generalno osiromašenje nacije samo su doprineli intenziviranju problema vezanog za droge. Ekonomski gubici za društvo zbog trgovine drogama, ilegalnih tokova novca i transakcija su ogromni, koje između ostalog produkuju i velike troškove lečenja zavisnika, njihove socijalne zaštite i dr. Ponuda opojnih droga na domaćem „tržištu” direktno zavisi od njenog kretanja na evropskom i svetskom „tržištu”.\nKrivična dela sa elementima nasilja, kao što su: otmice, iznude i ucene karakterišu specifične ekonomske i društvene prilike u Republici Srbiji. Sadašnja ekonomska kriza na svetskom nivou, koja će verovatno zahvatiti i našu zemlju, uticaće na porast krivičnih dela sa elementima nasilja i specijalizaciju organizovanih kriminalnih grupa za vršenje ovih krivičnih dela kao i povezivanje sa OKG u okruženju. Deo zapadnog Balkana, a samim tim i Republika Srbija, postala je izvorište trgovine oružja, naročito nakon oružanih konflikata u poslednjoj deceniji prošlog veka, koje je preostalo kao veliki „višak” naoružanja. Za krijumčarenje oružja Republika Srbija je tranzitna zemlja, ali i zemlja izvorišta i odredišta. Problematiku međunarodnog krijumčarenja motornih vozila karakterišu povezivanje kriminalnih grupa u regionu i šire, sa jasnim podelama poslova, stvarajući mrežnu strukturu, krađe i prevare u vezi sa osiguranjem automobila, skupocenih autobusa, kamiona i radnih mašina, falsifikovanje dokumentacije i povezivanje sa graničnim državnim službenicima radi nesmetanog prolaska.\nPoslednjih godina Republika Srbija se osim tranzita ili odredišta, češće pojavljuje i kao zemlja porekla žrtava trgovine ljudima, najčešće u cilju seksualne i radne eksploatacije. Republika Srbija se nalazi u centru tranzitnih ruta za legalan i ilegalan promet roba i ljudi. Imajući to u vidu, niz godina unazad se upravo „balkanskom rutom” ka zemljama Evropske unije vršilo krijumčarenje državljana afroazijskih zemalja, kao i lica albanske i turske nacionalnosti. U pojavi ilegalnih migracija preko teritorije Republike Srbije kao tranzitne zemlje, poslednjih godina je sve prisutnija i ekonomska migracija domaćeg stanovništva. Navedenom pogoduje i status dela teritorije Republike Srbije, AP Kosova i Metohije, iz kog pravca je poslednjih godina registrovan najveći broj ilegalnih ulazaka na teritoriju centralne Srbije.\nKorupcija predstavlja ozbiljan društveni problem i njene razmere nije moguće utvrditi. Postoje indicije da je takozvana „tamna brojka kriminala” u ovoj oblasti daleko veća imajući u vidu obostranu korist lica koje prima i koje daje mito. Korupcija je odnos koji se zasniva zloupotrebom ovlašćenja u javnom ili privatnom sektoru u cilju sticanja lične koristi ili koristi za drugoga. Organizovani kriminal neodvojivo je povezan sa korupcijom, a pre svega u državnim organima. U slučajevima korupcije u državnim organima, organizacijama i javnim službama narušavana je zakonska procedura, profesionalna etika i moral, strukovna pravila i povređivana su prava građana na socijalnu zaštitu, obrazovanje, medicinski tretman, fer i pravično suđenje. Korupcijom su posebno pogođeni obrazovni i zdravstveni sektor, lokalna samouprava, pravosuđe, carina i policija.


Saveti za trening za osobe sa slabim vidom - Smart Fit\nPočetna Blog Saveti za trening za osobe sa slabim vidom\nČinjenica je da je razvoj tehnologije veliki broj ljudi smestio upravo ispred računara, bilo zbog posla ili čistog zadovoljstva i ljubavi prema sadržaju na internetu, igricama i ostalim stvarima.\nOvo je jedan od glavnih razloga zbog čega mnogima sa godinama slabi vid i imaju potrebu za nošenjem naočara. Bilo da je dugoročno sedenje ispred računara problem ili se slabovidost javlja genetski, osobe koje imaju ovu vrstu problema u najvećem broju slučajeva funkcionišu potpuno normalno.\nU sklopu aktivnosti manje ili više slabovidih ljudi jesu i različiti amaterski ili profesionalni treninzi.\nNastavak teksta smo posvetili savetima u vezi sa sportskim aktivnostima osoba sa slabim vidom, pa vas pozivamo da nastavite sa čitanjem i saznate nešto novo.\nKoje sportske aktivnosti se preporučuju osobama sa slabim vidom?\nOnoga trenutka kada primetite da imate problema sa vidom na daljinu ili blizinu, ne čekajte previše. Što pre posetite lekara pa zatim i najbližu optiku gde možete kupiti naočare za vid prema vašoj želji i u skladu sa dioptrijom koja vam je potrebna.\nNošenje naočara će vas samo donekle ograničavati po pitanju određenih sportskih aktivnosti. Izgebavajte sportove koji uključuju fizički kontakt, zbog potencijalnog loma naočara i oštećenja oka.\nMeđutim, to ne znači da ukoliko imate problema sa vidom i nosite naočare treba da u potpunosti izbegavate fizičke aktivnosti.\nKao idealna opcija za treninge se u ovom slučaju nameću treninzi u teretani koje možete praktikovati bez ikakvih problema. Takođe, u svakoj teretani radi veliki broj trenera sa kojima možete praktikovati treninge jedan na jedan.\nOsnovni pokreti u borilačkim veštinama pomoći će vam da razvijete fokus, kretanje i osećaj u prostoru. Ukoliko ih praktikujete u formi sparinga, obavezno odložite naočare.\nPosavetujte se i sa lekarom pre nego što se upustite u treninge\nPotrebno je posavetovati se sa lekarima pre nego što se upustite u fizičke aktivnosti bilo kog tipa. Predstavite svoj plan treninga i vašem lekaru ili mu makar pojasnite koji je tip vežbi bazičan u vašim svakodnevnim aktivnostima.\nTreninzi koji uključuju podizanje, savijanje, naprezanje i brzo kretanje u velikim količinama mogu biti štetni po vid.\nUkoliko imate problema sa vidom i praktikujete poteze ovog tipa, možda je pravo vreme da promenite rutinu. Na to će vam lekar verovatno i sam skrenuti pažnju, dok će vam trener preporučiti novi tip treninga.\nŽelimo da naglasimo kako su i lagano trčkaranje, dugačke šetnje i joga istezanja sasvim dobri za postizanje dobrog zdravlja i lepog izgleda, tako da ove aktivnosti možete uvek praktikovati.\nBilo da imate savršen vid ili problema sa njime, svakako se pdorazumeva da je neophodna kvalitetna ishrana puna vitamina i drugih nutrijenata.\nDan započnite zdravim doručkom i nakon toga nastavite sa redovnom i umerenom ishranom, koja će vam dati energiju za sve trenažne aktivnosti.\nPažljivo birajte uslove i sredinu u kojima trenirate\nSredina za treniranje podrazumeva nekoliko osnovnih preduslova koji je čine, a odnose se na to da li je u pitanju unutrašnji ili spoljašnji prostor, koje je doba dana, kakvi su vremenski uslovi, sa kojom opremom se radi i ostalo.\nPrilikom odabira uslova za traniranje, odnosno idealne sredine koja će vam zaista odgovarati, neophodno je da pre toga tačno utvrdite stanje svog vida i prilagodite se.\nZa one koji imaju malu dioptriju i ne tako značajne probleme sa vidom, ne postoji drastična razlika kada je u pitanju sredina za traniranje. Kako se povećava stepen problema sa vidom kod određene osobe, tako se i savetuje znatno veći oprez.\nUvek možete trenirati i ukućnim uslovima, a jedino što vam treba je malo prostora, stručnjača, pilates lopta za vežbe oblikovanja, steper za nešto brže kardio treninge.\nZašto jedan deo treninga ne bi bile vežbe za bolji vid?\nUkoliko vaša dnevna rutina podrazumeva treninge i odvajanje po sat ili više vremena za ove aktivnosti jačanja tela, zašto ne bste probali i sa jačanjem vida?\nOpadanje kvaliteta vida je danas dosta uobičajena pojava zbog toga što se prosto mnogo vremena provodi ispred računara. Takođe, pojedinci genetski imaju slabiji vid, dok je najčešći uzrok verovatno makularna degeneracija usled starenja.\nPostoje brojne vežbe kojima se može poboljšati vid, dok se one u najvećem broju slučajeva odnose na jačanje mišića oka.\nPripremili smo i nekoliko praktičnih vebi koje možete izvoditi svakodnevno.\n#1 Pridržavanje kapaka prstima\nPored vremena koje provodimo ispred malih ekrana, na kvalitet vida može uticati i umor očiju usled manjka sna. Ukoliko želite da odmorite oči primenite ovu jednostavnu vežbu koja traje svega nekoliko minuta.\nStavite prst na mesto gde se kapci spajaju nakon što zatvorite oči. Blagim pritiskanjem sprečavate kapke da se otvore, a ovaj proces je ptorebno ponavljati 5 do 10 puta, po 2 do 3 sekunde.\n#2 Ukrštavanje očiju\nUkrštavanje očiju obavlja se tako što postavite jedan predmet na razdaljinu svoje ruke. Približavate ga između dva oka u ravni nosa i sve vreme fiksirajte predmet pogledom.\nDolazi do ukrštanja očiju, što deluje kao beznačajna igra, ali je veoma dobra za jačanje očnih mišića.\n#3 Učestalo menjanje fokusa\nUčestalo menjajte fokus pogleda u određenom vremenskom periodu, čime ćete učiniti da se zenice šire i skupljaju.\nFokusirajte pogled ka udaljenijem, pa zatim ka bližem predmetu, a na svakih nekoliko sekundi menjajte pravac fokusa. Ponovite ciklus desetak puta i tako jačajte mišiće oka.\nNadamo se da ste saznali nove i korisne informacije koje se tiču treninga za osobe sa slabijim vidom. Ispratite naše savete, posavetujte se sa lekarom i trenerom, pa će i za vas treniranje teći bez problema.


Zaštitnik ljudskih prava i sloboda Crne Gore Šućko Baković i predstavnica UNHCR-a u Crnoj Gori Roberta Monteveki potpisali su danas Sporazum o tehničkoj saradnji, u cilju sprovođenja zajedničkih aktivnosti u oblasti zaštite i unapređenja ljudskih prava tražilaca azila, izbjeglica, raseljenih i lica bez državljanstva.\nShodno Sporazumu, dvije institucije će razmjenjivati informacije koje se tiču ostvarivanja ljudskih prava tražilaca azila, izbjeglica, raseljenih i lica bez državljanstva, kao što su pristup teritoriji i postupku azila, poštovanje zakonskih propisa iz oblasti ljudskih prava, međunarodnog humanitarnog prava i izbjegličkog prava, kao i uslovi prijema i socio-ekonomska integracija izbjeglica.\nTakođe, Sporazumom je predviđena i razmjena informacija u vezi sa odgovarajućim zakonskim propisima, kao i dostavljanje informacija za potrebe izvještavanja i istraživanja. UNHCR i institucija Ombudsmana planiraju i zajedničko učešće na odgovarajućim obukama, sastancima, konferencijama i seminarima, a naročito na polju izgradnje kapaciteta relevantnih državnih organa, civilnog sektora i glavnih interesnih grupa.\nZaštitnik ljudskih prava i sloboda Crne Gore (Ombudsman) Šućko Baković izrazio je zadovoljstvo zbog potpisivanja Sporazuma.\n„Ovim sporazumom želimo da saradnju podignemo na viši nivo, jer za to postoje opravdani razlozi. Saglasan sam da su novi propisi veliki izazov za organe države Crne Gore, a naročito kada je u pitanju njihova primjena. Bez dosljedne primjene nema vladavine prava i nadam se da ćemo tu stvoriti prostor za zajedničko djelovanje. Očekujemo da će sporazum pospješiti našu inače odličnu saradnju i da ćemo učiniti više za azilante, raseljena lica i lica bez državljanstva odnosno onih koja su u riziku od apatridije“, kazao je Baković.\nPredstavnica UNHCR-a u Crnoj Gori Roberta Monteveki istakla je da potpisivanje Sporazuma dolazi u pravo vrijeme, u svjetlu novog Zakona o međunarodnoj i privremenoj zaštiti stranaca i najavljenih izmjena i dopuna Zakona o strancima.\n„U ovoj godini predstoji nam rad na jačanju kapaciteta nadležnih organa i organizovanje obuka u vezi sa primjenom Zakona o međunarodnoj i privremenoj zaštiti stranaca, i već tu vidimo konkretnu i blagovremenu mogućnost za saradnju sa institucijom Ombudsmana. Takođe, novi Zakon o strancima, koji bi trebalo da bude usvojen uskoro, vjerovatno će obuhvatiti pitanja od zajedničkog interesa poput sprečavanja apatridije i odgovora na apatridiju, pa je moguća saradnja i na tom polju“, navela je Monteveki.


Vesti - Zlatna medalja za Fondaciju Ana i Vlade Divac\nZlatna medalja za Fondaciju Ana i Vlade Divac\nMeđu kompanijama koje su se istakle svojim odgovornim poslovanjem je i Holcim Srbija koja je dobila priznanje za ulaganje u lokalnu zajednicu, Srpska banka za svoju fondaciju „Za 5+“ za školovanje talentovane dece. Uni Credit banka, kao verni partner Fondacije „Ana i Vlade Divac“, dobila je priznanje za ulaganje u humanitarne projekte dok je za zaštitu kulturne baštine priznanje dobila Banca Intesa za akciju „Mesto koje volim“. Kompanija Delta holding je odlikovana priznanjem za pomoć osobama sa invaliditetom. Plakete za medijsku podršku humanitarnim akcijama dobili su Javni servis Radio Televizije Srbije i TV B92.\nDodela priznanja za društvenu odgovornost se odvijala u okviru Festival kvaliteta Srbije u organizaciji Udruženja „Moja Srbija“ i Privredne komore Beograda koji je se odvijao u Beogradskom dramskom pozorištu. Pored svečane dodele priznanja „Moj izbor“ za društvenu odgovornost, građani su mogli da se informišu o najboljim domaćim proizvodima i brendovima, ali i da pogledaju tri besplatne pozorišne predstave. Posetioci su bili pozvani da po svojoj želji daju humanitarni prilog i time učestvuju u našoj zlatnoj akciji „Da svi pomognemo!“.


Press Općina Maglaj / 03.04.2020\nMJERE ZA PODRŠKU PRIVREDNIM SUBJEKTIMA NA PODRUČJU OPĆINE MAGLAJ U USLOVIMA ZABRANJENOG RADA\nShodno naredbama Federalnog kriznog štaba o obustavi rada za pojedine djelatnosti privrednih subjekata koje su obavezni bili primijeniti i svi koji posluju u tim djelatnostima na području općine Maglaj, u cilju podrške u prevazilaženju novonastale situacije, Načelnik općine je pripremio prijedlog Općinskom vijeću Prvog seta mjera za pomoć privredi, kako slijedi:\n1.Oslobađanje uplate komunalne takse na istaknutu firmu,\n2.Oslobađanje od plaćanja obaveze privrednim subjektima i fizičkim licima - vlasnicima poslovnih prostora koji se koriste ili iznajmljuju za obavljanje poslovnih djelatnosti čiji rad je naredbama privremeno zabranjen,\n3.Oslobađanje ugostiteljskih objekata u 100% iznosu naknade za korištenje javnih površina (zakupnine za ljetne bašte, tende) za 2020. godinu.\nOslobađanja definisanih obaveza iz tačaka 1. i 2. podrazumijevaju oslobađanje od najmanje jednog kvartala.\nProduženje perioda za dalje oslobađanje je uslovljeno trajanjem pandemije korona virusa (COVID-19), donesenih naredbi o zabrani rada, mjerama viših nivoa vlasti i punjenjem budžeta.\nNakon donošenja mjera podrške očuvanja radnih mjesta i ekonomije u cjelosti od strane Federalnih i kantonalnih nivoa vlasti, u čijim nadležnostima je donošenje i provedba naplate Zakona o porezima i doprinosima radnika, Načelnik općine će Općinskom vijeću predložiti izmjene i dopune Budžeta/Proračuna Općine Maglaj za 2020.godinu, a sve sa ciljem podrške privrednim subjektima kojima je zabranjen rad i pomoći u poljoprivrednoj proizvodnji.\nSve izvršene uplate privrednih subjekata iz tačka 1. i/ili 2., a koje se odnose na period obustave rada tretirat će se kao akontacije istih za naredni period.\nU slučaju odjave registrovane djelatnosti Općina Maglaj se obavezuje na povrat uplaćenih sredstava za naznačeni period obustave rade.


Šubarić sa komandirom policije u Gračanici: Zabrinuti smo zbog novih provokacija - Kosovo Online\nŠubarić sa komandirom policije u Gračanici: Zabrinuti smo zbog novih provokacija\n4. Mart 2022. • 15:38\nPredsednica opštine Gračanica Ljiljana Šubarić sastala se danas sa komandirom policijske stanice u Gračanici Bratislavom Trajkovićem kojem je prenela zabrinutost povodom ispisivanja grafita "OVK" na srpskim kućama u Suvom Dolu kod Lipljana.\nKako je objavljeno na zvaničnom sajtu opštine Gračanica, komandir Trajković informisao je predsednicu opštine o radu policije na terenu nakon primanja informacije od meštana da su im na kućama ispisani grafiti.\nКako je kazao Policija je izašla na teren i sprovela sve istražne radnje i o slučaju odmah obavestila Tužilaštvo. Preduzete su sve mere da se počinioci pronađu i procesuiraju.\nPredsednica opštine Gračanica Ljiljana Šubarić, zatražila je od Trajkovića da policija pojača svoje prisustvo na terenu jer su meštani opštine Gračanica, a posebno u Suvom Dolu, veoma uznemireni i u strahu.\nLjiljana Šubarić Gračanica UČK grafiti Suvi Do policija\n(Video) Morača: Grafit "UČK" ispisali na metar od prozora sobe gde su mi deca spavala\nPetković: Grafitima UČK na kućama u Suvom Dolu hoće da oteraju Srbe\nŠubarić: Nadležni da pronađu i kazne odgovorne za ispisivanje grafita na kućama Srba


Jeftini letovi iz Somalije za Siriju - Avionske karte Somalija Sirija - eSky.ba\nLetovi iz Somalije za Siriju\nPretražite letove iz Somalije za Siriju\nProvjerite najbolje ponude letova iz Somalije za Siriju\n✔ Postoje li posebne ponude za letove iz Somalije za Siriju na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Siriju?\n✔ Ako rezerviram let iz Somalije za Siriju, mogu li rezervirati ujedno i smještaj?\n✔ Koje avio-kompanije nude letove iz Somalije za Siriju?\nBudite sigurni, da na eSky.ba ponuda letova iz Somalije za Siriju uključuje ne samo niskotarifne avio-kompanije, već i one koje su specijalizirane za visoki standard.


Udovičić u Požarevcu o integraciji mladih\nTanjug 20. decembra 2021. 13:26\nPOŽAREVAAC – Ministar omladine i sporta Vanja Udovičić učestvovao je na završnoj konferenciji projekta „Integrativni pristup osposobljavanju mladih iz osetljivih grupa za produktivan život u socijalnoj zajednici”, koji sprovodi Udruženje građana „Šansa” iz Požarevca, uz podršku Ministarstva omladine i sporta.\n„Kroz različite programe i projekte obuke koje finansira Ministarstvo omladine i sporta za povećanje kompetencija za zapošljivost do sada je prošlo 42.700 mladih. U okviru ovog projekta preko 300, a samo za poslednje dve godine, uprkos svim izazovima, 120 mladih iz osetljivih grupa je zaposleno. Zavarivači su veoma traženi na tržištu rada, ova obuka je zapravo i put ka zaposlenju i direktna šansa mladima za sticanje novih veština i poboljšanje kompetencija“, rekao je Udovičić.\nTrudimo se da stvorimo što više uslova za zapošljavanje i samozapošljavanje mladih, posebno iz osetljivih grupa, u našoj Srbiji, dodao je Udovičić.\n„Ponosni smo na sve mlade ljude koji su kroz obuku pokazali visok stepen motivisanosti i posvećenosti, rešeni da svoju i budućnost svoje zajednice učine sigurnom i boljom. Svima koji su na pragu novih početaka i radnih iskustava, čestitam na odlučnosti da ne čekaju, već da stvaraju budućnost, želim im puno sreće na tom putu, uz molbu da uvek teže ka usavršavanju i ulažu u sebe, a mi smo uvek tu da ih podržimo. Znanje i veštine su najveći kapital i za sadašnjost i za ostvarenje svih ciljeva u budućnosti, a Ministarstvo omladine i sporta nastaviće da pruža podršku svim programima i inicijativama koja za cilj imaju bolji položaj mladih, njihovo osnaživanje i napredovanje na ličnom i profesionalnom planu”, izjavio je ministar Udovičić.\nMinistarstvo kontinuirano podržava projekate kroz koje je omogućeno da se do sada zaposli i samozaposli preko 5.000 mladih.


CIK sa konkretnim planom za adresiranje preporuka Misije za posmatranje izbora Evropske unije za Lokalne izbore 2021 – CIK\nPriština, 31. mart 2022 – Centralna izborna komisija je održala redovni sastanak i odlučila da usvoji akcioni plan za postupanje po preporukama Misije za posmatranje izbora Evropske unije za Lokalne izbore 2021.\nMeđu preporukama EU je da se modernizuje način registracije birača van Kosova, na primer, putem linka na veb stranici CIK-a sa merama bezbednosti, kao što je verifikacija kandidata u dva koraka, kako bi se obezbedila zaštita od prevare i od ljudi koji se lažno predstavljaju. Akcioni plan koji je usvojila CIK predviđa reviziju i dopunu izbornog pravila CIK-a za glasanje van Kosova u vezi sa primenom dodatnih mera za verifikaciju birača van Kosova. Ove promene će biti napravljene da bi se zaštitio integritet glasanja van Kosova od prevare i lažnog predstavljanja i da bi se kreirala onlajn aplikacija za registraciju birača van Kosova.\nDeo preporuka posmatrača EU odnosi se i na izbornu kampanju političkih subjekata i kandidata. Posmatrači EU pozvali su da se preduzmu mere kako bi se nametnula ograničenja na period zvanične izborne kampanje za drugi krug ili da bi se dozvolilo da kampanja počne odmah nakon prvog kruga. Kako bi sprovela ovu preporuku, očekuje se da CIK pregleda i dopuni izborno pravilo za drugi krug izbora za gradonačelnika.\nCIK-u je takođe preporučeno da redizajnira glasačke listiće za Izbore za skupštine opština, kako bi ih birači bolje razumeli i da doda informaciju kako treba da popune glasački listić, kako bi se smanjio broj nevažećih glasačkih listića. Da bi sprovela ovu preporuku, CIK će izmeniti i dopuniti Izborno pravilo o glasačkim listićima i brošurama.\nTakođe, nakon Lokalnih izbora 2021. godine, izborni posmatrači Evropske unije preporučili su CIK-u da uspostavi nestranačku administrativnu poziciju u Sekretarijatu biračkog odbora kako bi pružio neophodne savete i pomoć biračkim odborima kako bi se poboljšala njihova efikasnost i učinak. Kako je saopšteno iz CIK-a, da bi se ova preporuka sprovela, potrebno je prvo dopuniti Zakon o opštim izborima i lokalnim izborima, a zatim izmeniti izborno pravilo CIK-a o biračkim odborima.\nIzmjena Zakona o opštim izborima ocenjena je neophodnom pre nego što je CIK mogao da u izborna pravila uvrsti pitanje izbornih oglasa na internet platformama, kako su to tražili posmatrači izbora EU.


Vijeću ministara rok od 15 dana\nVijeće ministara godinama izbjegava zakon o javnim nabavkama s antikoruptivnim elementima. Sada se pojavilo još jedno rješenje, VM dobilo rok od 15 dana\nNa jučerašnjoj sjednici Komisije za finansije i budžet Predstavničkog doma primljen je k znanju dopis Agencije za javne nabavke BiH. Članovi Komisije usvojili su zaključak kojim od Vijeća ministara BiH traže da, u roku od 15 dana, dostavi Prijedlog Zakona o izmjenama i dopunama zakona o javnim nabavkama BiH.\nDopredsjedavajući ove komisije Dženan Đonlagić (DF) izjavio je za Fokus.ba da se radi o izmjenama i dopunama, a ne o novom zakonu, koji je radila Agencija i dostavila Vijeću ministara BiH na daljnje postupanje.\n– To je informacija koju smo kao Komisija za budžet i finansije dobili od nadležne Agencije. Nažalost, Vijeće ministara BiH i Ministarstvo finansija i trezora BiH, još nikada taj tekst nije dostavilo Predstavničkom domu PSBiH u zakonodavnu proceduru. Nedopustivo predugo Ministarstvo finansija i trezora BiH ne dostavlja pomenute izmjene na VMBiH, a zatim u Parlamentarnu skupštinu BiH – rekao nam je Đonlagić.\nInače, pomenuta parlamentarna komisija jučer je, kako stoji na stranici Parlamenta BiH, razmatrala dopis Agencije za javne nabavke od 10. jula što implicira da se radi o izmjenama zakona koji, kako tvrdi Đonlagić, kupi prašinu u ladicama Ministarstva finansija već duže vrijeme.\nTreba, naime, napomenuti da je ista agencija, kako je Fokus objavio, 9. decembra 2020. obavijestila javnost da je Odbor Agencije dva dana ranije dao zeleno svjetlo da se izmjene i dopune Zakona o javnim nabavkama pošalju Vijeću ministara na dalje postupanje.\nUzimajući u obzir ove dvije činjenice, treba dodati da je i treća verzija, ona iza koje stoje vladajuće stranke također u proceduri. Vladajuće stranke putem predsjedavajućeg Vijeća ministara BiH Zorana Tegeltije odlučili su ubaciti “u igru” još jedan nacrt zakona. Njega su izradile entitetske privredne komore, ali, prema priznanju čelnika ovih komora u njemu nisu ugrađene sve antikoruptivne odredbe na kojima insistira Evropska unija.\nĐonlagić je podsjetio na prijedlogu DF-a koji podrazumijeva potpuno novi zakon o javnim nabavkama.\n– Kao što je poznato od ranije, u zakonodavnoj proceduri, po drugi put u nekoliko mjeseci, je novi Zakon o javnim nabavkama prema prijedlogu Kluba zastupnika DF. Čeka se očitovanje nadležnih radnih tijela odnosno komisija. Nama je jako stalo da ova oblast dobije novi, transparentniji zakonodavni okvir kako bi se institucionalno spriječile moguće zloupotreba procesa javnih nabavki, te ispunila i jedna od 14 tačaka iz Mišljenje Evropske komisije za kandidatski status BiH za članstvo u EU – kazao je Đonlagić.\nKada je riječ o izmjenama i dopuna zakona koji su u procedure, Đonlagić navodi da se takvim aktima ne može preći više od 50 posto izmjena postojećeg zakona, jer onda to više nisu izmjene i dopune.\n– Mi smo zato išli sa novim zakonom, a ne izmjenama, i obuhvatili sve Direktive EU koje se tiču antikoruptivnih odredbi i pune transparentnosti procesa u svih fazama postupka javne nabavk – rekao je Đonlagić.\n#izdvojeno#scc#Dženan Đonlagić#u fokusu#zakon o javnim nabavkama


JetBlue nudi godinu besplatnih letova za korisnike koji obrišu sve fotografije s Instagrama - Sandzaklive\nJetBlue nudi godinu besplatnih letova za korisnike koji obrišu sve fotografije s Instagrama\nAviokompanije povremeno nude posebne akcije i raspisuju razne nagradne igre kako bi usrećile svoje korisnike, ali najnovija nagradna igra kompanije JetBlue uključuje bizarnu odredbu. Naime, trebate obrisati čitav Instagram profil i postaviti fotografiju kojom promovirate JetBlue kako biste osvojili godinu besplatnih letova.\nPrema službenim pravilima, sve što treba uraditi jeste objaviti fotografiju s JetBlue hashtagom koristeći predložak na praznom Instagramu, a nakon toga trebate učiniti svoj profil javnim kako bi osoblje u marketinškom odjelu kompanije vidjelo da ste objavili fotografiju prije petka, 8. marta.\nJetBlue ne navodi zašto je potrebno da vaš Instagram bude očišćen, a važno je istaći da nisu istakli posebna pravila u vezi s mogućnošću arhiviranja fotografija umjesto da ih potpuno obrišete. Također, nisu postavili nikakva pravila o aktivnostima vezanim za Instagram story, tako da i dalje možete nastaviti svoje aktivnosti tamo.\nMeđutim, svi korisnici trebaju znati i to da čak i ako se nađu među tri odabrana dobitnika i dalje odgovorni za plaćanje pojedinačnih poreza i naknada za svaki "besplatni" let, prenosi Verge.


Imovina sudija i tužilaca ostaje tajna – Magazin Plus\nHome/Imovina sudija i tužilaca ostaje tajna\nVisoko sudsko i tužilačko vijeće (VSTV) na sjednici održanoj juče nije prihvatilo Preporuku Institucije ombudsmena za ljudska prava Bosne i Hercegovine (BiH) kojom se nalaže da novinaru televizije N1 dostave podatke o imovini dvojice tužilaca.\nPredsjedavajući VSTV-a Milan Tegeltija je rekao da su i ranije dobijali slične zahtjeve i preporuke Ombudsmena, te da su u tim slučajevima donosili zaključke da nisu ispunjeni uslovi iz Zakona o upravnom postupku za preispitivanje donesenog rješenja. Kako je napomenuo, ništa se nije promijenilo u odnosu na ranije odluke te stoga Vijeće mora biti konzistentno.\n„Svi se mi slažemo da želimo da budemo transparentni jer nemamo šta da krijemo, ali zakonski svaka odluka koju bi donijeli drugačije bila bi u suprotnosti sa zakonom“, rekao je Tegeltija.\nSa njegovom odlukom se nije složila sutkinja Ružica Jukić, koja je rekla da ne vidi razlog zašto bi se podaci o imovini skrivali.\n„Došli smo do te situacije da ljudi smatraju da nešto krijemo i da smo se enormno obogatili“, dodala je. Jukić je istog stava bila i kada su novinari Centra za istraživačko novinarstvo prije nekoliko mjeseci uputili dopis VSTV-u tražeći da se imovinski kartoni tužilaca i sudija učine javno dostupnim.\nVSTV odbija dati podatke uz obrazloženje da tražene informacije sadrže lične podatke o bračnim drugovima i djeci sudija i tužilaca i da bi njihovo objavljivanje predstavljalo povredu privatnosti trećih lica. Nisu pristali ni da dostave informacije iz kojih će ukloniti lične podatke, obrazloživši da podaci o imovini sadrže lične podatke koji su zaštićeni Zakonom o zaštiti ličnih podataka.\n„Podaci iz imovinskih kartona tužilaca koji obavljaju javnu funkciju u jednom demokratskom društvu ne smiju predstavljati zaštićene podatke“, smatraju u Instituciji ombudsmena, kojima se obratio novinar N1 Boris Brezo.\nU Preporuci se navodi da nije dovoljno obrazloženje VSTV-a da su podaci uskraćeni u skladu sa članom Zakona o slobodi pristupa informacijama BiH koji predviđa izuzetak od objavljivanja informacija u slučajevima kada utvrdi da tražene informacije uključuju lične interese koji se odnose na privatnost trećeg lica.\nOvakvo usko tumačenje odredbi Zakona, smatraju Ombudsmeni, ostavljalo bi mogućnost svakom organu da po svom nahođenju uskrati informacije.\n„Ovo nesporno pravo na uskraćivanje slobodnog pristupa informacijama organ bi trebao koristiti samo u slučajevima kada su potpuno ispunjeni uslovi za to, a to nipošto ne treba biti paravan za skrivanje informacija zbog ličnih ili grupnih interesa pojedinaca ili grupa u javnom organu“, navodi se u Preporuci.\nPrema Zakonu o ombudsmenu za ljudska prava BiH, Ombudsmen može dati preporuke vladinim ogranima koji su potom dužni da ih obavijeste o učinku preporuka.\nKako su novinarima Centra za istraživačko novinarstvo (CIN) pojasnili u Instituciji ombudsmena, važećim zakonskim propisima nije decidno propisano da su preporuke Ombudsmena obavezujuće, međutim, postoji obaveza nadležnih da sarađuju sa njima jer je svima cilj da se efikasno zaštite prava građana.\n„Ukoliko VSTV ne postupi po izdatoj preporuci u označenom predmetu, Ombudsmeni će ovu činjenicu uvrstiti u Godišnji izvještaj za 2015. godinu koji će biti prezentovan pred Parlamentarnim tijelima u BiH i dostupan javnosti“, navode iz Institucije ombudsmena.\nMile Lasić: Ne kujmo u zvijezde 'drugove' koji drže fige u džepu


Politika Privatnosti - Novinari Online\nAdresa našeg websajta je https://novinarionline.com, a osnivač sajta je udruženje građana Nova Mreža\nKoje personalne informacije mi sakupljamo?\nKada neko poseti naš website i ostavi komentar na sajtu, mi prikupljamo podatke koji su ostavljeni u formi za komentar, IP adresu posetioca kao i korisničkog agenta pretraživača, ovi podaci se sakupljaju kako bi pomogli u zaštiti sajta od SPAM poruka.\nVaša email adresa se u formi hasha ( kriptografskog niza ) šalje Gravatar kompaniji, čiju politiku privatnosti možete pročitati na linku https://automattic.com/privacy/. Ukoliko koristite Gravatar sa podacima koje ste uneli u formu sistem će automatski ubaciti podatke o vašem profilu uz komentar.\nUkoliko uploadujete slike na naš website trebate izbegavati slike koje imaju embedovanu lokaciju (EXIF GPS). Ukoliko korisnici preuzmu sliku sa ovim podacima mogu saznati lokaciju gde je slika kreirana.\nUkoliko ostavite komentar na našem sajtu možete zapamtiti vaše podatke kao što su ime, prezime, email adresa i web sajt u cookiju. Cookies traje godinu dana.\nKada se ulogujete na website, privremen cookie će biti postavljen u pretraživaču, i nakon što se izlogujete on će biti izbrisan.\nKada se ulogujete zapamtićemo cookie koji ima informacije o vašem uređaju kao što je rezolucija ekrana i izabran izgled website. Ovaj cookie je smešten 2 dana u vašem pretraživaču.\nEmbedovanje Sadržaja sa sajta Novinari Online\nUkoliko neki sajt emebeduje sadržaj sa sajta novinari online, politika privatnosti sa nove adrese će biti primenjene i odnose se na politiku privatnosti sajta na kome čitate naš sadržaj.\nNovinari Online prikupljaju podatke uz pomoć Google servisa Google Analytics and Google Search Console, podaci nisu personalnog karaktera već u vidu meta podataka.\nUkoliko ostavite komentar metadata o vašem pretraživaču će biti sačuvana zauvek, kako bi naš sistem automatski prepoznao korisnike koji su već ostavili komentare.\nKo proverava prikupljene informacije?\nInformacije se šalju automatizovanom servisu koji štiti naš sajt od SPAM komentara.


Niška televizija » Brisel: Dogovor o policiji, nastavak razgovora 13. decembra\nTagovi: Brisel, dogovor, Ivica Dačić, Policija, Priština, razgovori\nU Briselu je završena 19. runda dijaloga Beograda i Prištine, na kojoj je postignut napredak po pitanju policije, dok će se o preostalim otvorenim pitanjima iz oblasti pravosuđa raspravljati tokom naredne runde pregovora, 13. decembra.\nPredsednik Vlade Srbije Ivica Dačić izjavio je posle sastanka da ne očekuje nikakve nove uslove za početak pregovora o pridruživanju Srbije EU.\nSastanak je počeo danas u podne odvojenim susretima visoke predstavnice Evropske unije za spoljnu politiku i bezbednost Ketrin Ešton sa Dačićem i kosovskim premijerom Hašimom Tačijem, a oko 14 sati nastavljen je u trilateralnom formatu.\n„Imali smo konstruktivnu diskusiju i postigli smo suštinski napredak po pitanju policije i drugim pitanjima. Dogovorili smo se da nastavimo razgovore 13. decembra“, navodi se u saopštenju Eštonove.\n„Na osnovu postignutog napretka, predstaviću Savetu EU svoj sledeći izveštaj o dijalogu 17. decembra“, navedeno je u saopštenju portparolke visoke predstavnice Maje Kocijančič.\nPostigli smo dogovor o policiji, izjavio je premijer Dačić posle trosatnog sastanka i naglasio da je veoma bitno da izveštaj koji će Eštonova 17. decembra uputiti ministrima zemalja članica EU bude pozitivan, jer uspešna primena Briselskog sporazuma treba da bude krunisana početkom pregovora krajem decembra ili najkasnije u januaru.\nDačić je izrazio očekivanja da neće biti nikakvih novih uslova za početak pregovora o pridruživanju.\n„Proces prijavljivanja (kandidata za policijsku službu) treba da počne narednih dana, a ovaj dogovor je sasvim u interesu našeg naroda koji živi na Kosovu“, rekao je premijer, dodajući da će struktura zaposlenih odražavati etničku strukturu u opštinama.\nDačić je najavio da će sledeća, 20. po redu runda dijaloga, biti mahom posveća pravosuđu, a da je pitanje osnivanja Osnovnog suda u Kosovskoj Mitrovici ostalo otvoreno.\n„Tek treba da vidimo da li će to biti jedan ili dva suda, ko će biti predsednik i kakva će biti etnička struktura“, rekao je premijer.\nDačić je rekao i da je prištinska strana nastupila sa veoma rigidnim stavovima i maksimalnim zahtevima, tako da je dosta vremena potrošeno na nebitne detalje.


Nude zemljište za marku po kvadratu, ali uz jedan uslov\nOpština Gornji Vakuf/Uskoplje bilježi odlične rezultate u lokalnoj industrijskoj zoni, u kojoj su proteklih godina, iznajmljujući zemljište za jednu marku, uspjeli zaposliti više od 150 radnika.\nPrema njegovim riječima, nisu ipak svi zainteresovani za zemljište pod pogodnostima.\n- Prošle godine u julu smo završili putnu infrastrukturu i već smo izdali blizu hektar zemljišta, s tim da neki investitori žele, a neki ne žele pogodnosti. Neki jednostavno kupuju po tržišnoj cijeni od sedam KM po kvadratu i oko 39 KM komunalija i rente po kvadratu poslovnog prostora - rekao je Čaušević.\n- Trenutno imamo 2.900 ljudi na birou i mogu reći da je između 500 i 1.000 ljudi koji žele posao, ostali su tu radi zdravstvenog osiguranja i drugih potreba. Među tim ljudima, da budemo iskreni, ima i gazda koji su vlasnici, naprimer, ugostiteljskih objekata - rekao je Čaušević.


Sedam reprezentacija u Ivanjici\nU dvorani “Crnjevo” u Ivanjici odigraće se Balkansko prvenstvo 2014. u konkurenciji pioniriki od 22. – 26. jula. Na Prvenstvu će igrati sedam reprezentacija podeljenih u dve grupe. U B grupi igrati Srbija, BJR Makedonija, Bosna i Hercegovina i Rumunija, a u A grupi Turska, Bugarska i Albanija.\nPionirke Srbije otputovale u Ivanjicu – Balkansko prvenstvo od 22. – 26. jula\nŽenska pionirska reprezentacija Srbije počela je danas pripreme za Balkansko prvenstvo 2014, koje će se odigrati od 22. – 26. jula u Ivanjici. Aleksandar Kočoski, prvi trener pionirki Srbije, odredio je sastav koji će igrati na Balkanskom prvenstvu.\nPionirke Srbije od ponedeljka u Ivanjici\nŽenska pionirska reprezentacija Srbije u ponedeljak, 14. jula počinje pripreme za Balkansko prvenstvo 2014, koje će se odigrati od 22. – 26. jula u Ivanjici. Aleksandar Kočoski, prvi trener pionirki Srbije, odredio je sastav koji će igrati na Balkanskom prvenstvu.\nDrugo srebro za pionirke Srbije – Katarina Lazović najbolji smečer, Anđela Veselinović najbolji primač\nŽenska pionirska reprezentacija Srbije osvojila je drugi put uzastopno drugo mesto i srebrnu medalju na Balkanskom prvenstvu. Pionirke Srbije su danas, u poslednjem, 5. kolu II Balkanskog prvenstva 2013. u Bukureštu, u Rumuniji, savladale Bosnu i Hercegovinu sa 3:0, po setovima 25:16, 25:16 i 25:18. Pored srebrne medalje, pionirke Srbije su osvojile i dva pojedinačna priznanja: Katarina Lazović, primač Srbije, proglašena je za najboljeg smečera, a Anđela Veselinović, tehničar Srbije, za najboljeg primača Prvenstva Balkana. Pionirke Srbije se iz Bukurešta vraćaju danas, a dolazak u Beograd se očekuje sutra ujutro.\nPionirke Srbije obezbedile medalju – savladana Rumunija sa 3:1\nŽenska pionirska reprezentacija Srbije obezbedila je medalju na II Balkanskom prvenstvu 2013. u Bukureštu, u Rumuniji, kolo pre kraja takmičenja. Srbija je danas, u 4. kolu, pobedila Rumuniju, domaćina Prvenstva, sa 3:1, po setovima 25:21, 25:20, 20:25 i 27:25. Pionirke Srbije će sutra u poslednjem, 5. kolu igrati protiv Bosne i Hercegovine od 13,00 časova po našem vremenu.


Predsedništvo BiH nas obaveštava: Kupili smo DALJINSKI UPRAVLJAČ, a cena je...\nFoto: BIRN, EuroBlic / RAS Srbija\nPredsedništvo Bosne i Hercegovine poznato je po kupovini luksuznih limuzina, ali i po tome što javno objavljuje i nabavku sitnica koje koštaju tek nekoliko destina maraka.\nTako je javnost saznala da služba Predsedništva BiH kupuje daljinski upravljač. Nije poznato da li su prethodni zagubili ni da li je „daljinac“ za televizor ili neki drugi elektronski uređaj, ali je cena više nego jasna – tačno 65 maraka bez PDV, ili 76,05 KM s porezom.\nKako je objavljeno na službenoj internet stranici, najnižu cenu ponudila je sarajevska firma „Middle point“.\nSamo neka je TRANSPARENTNO: Predsedništvo BiH za PRODUŽNI KABL daje 43,30 KM\nOva nabavka, kao i nedavna kupovina produžnog kabla za oko 43 marke, obavljena je metodom direktnog sporazuma s prodavcem, budući da se na taj način kupuju robe i usluge manje vrednosti.\nMada objavljivanje sitnih nabavki često izgleda smešno u odnosu na budžet koji institucije troše, Predsedništvo BiH samo se doslovno drži Zakona o javnim nabavkama BiH.\nMeđutim, to ne znači da tročlano Predsedništvo ima male prohteve. Naprotiv. Početkom jula ova institucija okončala je nabavku novog službenog automobila srednje klase, vrednog 102.560 KM bez PDV, ili čak 119.995 KM s porezom. Srećni prodavac je firma „M.R.M“ iz Ljubuškog, inače redovan klijent institucija BiH.\nPredsedništvo BiH je prošle godine na javnim nabavkama potrošilo 1,2 miliona maraka, a revizori nisu imali zamerki na poštovanje zakona. Najviše para, ukupno 387.000 KM, potrošili su na kupovinu službenih vozila.


Micubiši pod istragom, Folksvagen se nagodio\nJapanski istražitelji izvršili su danas raciju u pogonima automobilske kompanije Micubiši, u Nagoji, dok je nemački Folksvagen postigao dogovor sa američkim vlastima\nKompanija Micubiši je juče priznala da je manipulisala podacima o ekonomičnosti svojih vozila. Šef japanskog kabineta Jošihide Suga rekao je novinarima da je situacija izuzetno ozbiljna i da će vlasti biti rigorozne.\nMicubiši je naveo da su zaposleni, koje nije imenovao, lažirali rezultate testova ekonomičnosti vozila tako da je izgledalao da ona troše 10 odsto manje goriva nego što je stvarno slučaj. U pitanju su takozvani mini automobili koji su vrlo popularni u Japanu upravo zbog male potrošnje goriva. Akcije Micubišija su danas pale za 20 odsto posle jučerašnjeg pada od 15 odsto.\nU medjuvremenu, nemački proizvodjač automobile Folksvagen je postigao sporazum sa američkim vlastima pred federalnim sudom u San Francisku.\nPosle višemesečnih pregovora praćenih tenzijama Folksvagen je pristao da izvrši opravke ili otkupi 500 hiljada svojih vozila zbog nameštanja testova izduvnih gasova.\nSud je nemačkoj kompaniji ododrio rok do 21. juna da finalizuje sporazum koji će je koštati 10 milijardi dolara. Konačni sporazum, čiji detalji su za sada poverljivi, obuhvatiće i nadoknadu štete vlasnicima vozila koji su podneli više od 600 tužbi protiv Folksvagena


Špijunski skandal trese Evropu | Skandalozno\nŠpijunski skandal trese Evropu: Srpkinja, dvostruki agent u Beogradu, izvlačila top informacije od belgijskih obaveštajaca, pa ih slala Rusima\nIzveštaj je objavljen u četvrtak u belgijskom listu “De Morgen” koji se poziva na izvore iz ADIV.\n“Srbija koja lebdi između Istoka i Zapada je poznato leglo špijuna“, navodi list u tekstu od četvrtka.\nVandenbor, šef kontraobaveštajnog odeljenja, takođe je dobio zabranu pristupa, nakon što je optužen za ilegalno uništavanje osetljivih dokumenata i lošeg upravljanja, dodao je “De Morgen“.\nOvaj izveštaj usledio je nakon što je Evrospka unija procenila da “oko 250 kineskih i 200 ruskih špijuna” funkcioniše iz svojih ambasada i misija u Briselu.\nBudite prvi sa komentarom na članku "Špijunski skandal trese Evropu: Srpkinja, dvostruki agent u Beogradu, izvlačila top informacije od belgijskih obaveštajaca, pa ih slala Rusima"


Povodom nedavne smrti srpske glumice Nede Arnerić, na ovogodišnjem Festu u njenu čast biće prikazano devet filmova u kojima je glumila. Među odabranim naslovima je jedan od njenih prvih filmova, „Podne”, reditelja Puriše Đorđevića, u kojem glumi sa svega petnaest godina. Partneri su joj bili Faruk Begoli i Ljubiša Samardžić, sa kojim će kasnije igrati i u ostvarenju Gorana Paskaljevića, „Anđeo čuvar”. Ovaj film prati novinara koji kreće tragom jednog dečaka; trag ga vodi u Italiju gde se nalaze glavni organizatori trgovine decom. Reč je o istinitoj priči u kojoj ulogu tumači i legenda romske muzike, Šaban Bajramović. Neda na platnu igra rame uz rame sa mnogim velikanima srpskog glumišta, poput Aleksandra Berčeka i Milene Dravić, u filmu „Kvar” Miloša Radivojevića, ili pak Velimira


Bler pisao Bušu pred napad na Irak: Uz tebe sam šta god bilo (video) - 06.07.2016, Sputnik Srbija\nNekadašnji britanski premijer Toni Bler je, osam meseci uoči izbijanja rata u Iraku 2003. godine, napisao u poruci tadašnjem predsedniku SAD Džordžu Bušu Mlađem da... 06.07.2016, Sputnik Srbija\nZločinački poduhvat, isto kao u SR Jugoslaviji 1999. godine! Koliko ste ih do sada napravli po svetu? Da li je je neko od vas odgovarao za to???\ndžordž buš, toni bler, irak, velika britanija, vesti, evropa\n16:08 06.07.2016 (Osveženo: 16:14 06.07.2016)\nRojters prenosi da je Bler u toj poruci ipak izneo značajne rezerve u vezi sa mogućom vojnom operacijom.\nSadržaj poruke od 28. jula 2002. godine, koja je prvobitno bila zavedena pod oznakom „tajno-privatno“, otkriven je danas u nalazima britanske istrage o ratu u Iraku koja je trajala sedam godina.\n„Biću uz tebe šta god bilo“, glasi prva rečenica poruke koju ju Bler uputio Bušu.\nIstražitelji su u izveštaju naveli da je neimenovani Blerov visoko pozicionirani savetnik izjavio da je zajedno sa drugim savetnikom pokušao da ubedi tadašnjeg premijera da izbaci tu rečenicu iz poruke, ali da je Bler ignorisao njihove preporuke.\nBler: Postupao sam u najboljem interesu Britanije\nBler je nakon što je komisija na čelu sa Džonom Čilkotom objavila veoma kritičan izveštaj o odluci Britanije da uđe u rat u Iraku izjavio da je on u tom slučaju „delovao u najboljem interesu Britanije“.\n„Izveštaj bi trebalo da okonča sve dosadašnje optužbe o lošim namerama, lažima i prevarama“, navodi se u saopštenju koje je objavila Blerova kancelarija, prenela je agencija AFP.\n„Bilo da se ljudi slažu ili ne slažu sa mojom odlukom da pokrenem vojnu akciju protiv Sadama Huseina, ja sam je doneo sa dobrim namerama i, kako sam verovao, u najboljem interesu zemlje“, istakao je bivši premijer.\nOn je dodao da Čilkotov izveštaj sadrži realnu i materijalnu kritiku pripreme i planiranja intervencije u Iraku.\nNešto kasnije Bler je novinarima izjavio da mu je žao i da se kaje zbog rata u Iraku, ali je istovremeno branio svoju odluku da Veliku Britaniju uključi u invaziju navodeći da današnji terorizam nije pokrenut zbog toga.\nRojters navodi da je Bler tako odgovorio na žestoke kritike na njegov račun koje su se pojavile nakon izveštaja o tom ratu koji je pripreman sedam godina, a koji je objavljen danas.\n„Obaveštajne procene obavljene u to vreme o tome da treba ići u rat ispostavile su se kao pogrešne. Ono što je usledilo ispostavilo se kao nešto što je još više neprijateljski nastrojeno, što se vremenski mnogo produžilo i što je ispalo krvavije nego što smo mi ikada mogli da zamislimo“, kazao je Bler novinarima.\nOn je naveo da zbog svega toga „izražavam više tuge, kajanja i izvinjenja nego što ćete ikada znati“.\nOn je takođe naveo da je „svet bolje mesto bez iračkog diktatora Sadama Huseina, koji je skinut sa vlasti u invaziji“.


U subotu, 12. oktobra, sa početkom od 19 časova, neka od najpoznatijih lica iz sveta mode, filma i muzike će prisustvovati prvoj Reviji modnih brendova.\nRevija modnih brendova, poseban dan posvećen najprestižnijim brendovima u sklopu internacionalnog festivala mode i umetnosti, Serbia Fashion Week-a, biće održana 12. oktobra na velikoj terasi šoping centra Promenada u Novom Sadu. Serbia Fashion Week predstavlja najveću modnu manifestaciju na našim prostorima i beleži najekspanzivniji rast posetilaca i učesnika u Evropi, dok je Revija modnih brendova jedna od najvećih novina na ovogodišnjem festivalu i takođe jedini dan koji je otvoren za javnost i besplatan za sve posetioce.\nPored koncerta Aleksandre Radović, naše poznate pop pevačice, koja će tokom nastupa izvesti neke od najpoznatijih numera iz svoje bogate diskografije, ovom događaju će takođe prisustvovati i Eymeric Francois, Bojan Perić, Dragana Mićalović, Aleksandar Radojičić, Viktor Savić, Dunja Jovanić, Kristina Bekvalac, koja će biti i u ulozi stiliste brenda Diesel i mnoge druge poznate ličnosti iz sveta mode, filma i muzike .\nTokom tri bloka revija koje počinju u 19 časova, prodefilovaće više od 80 manekena obučenih u najnovije i aktuelne modele prestižnih brendova. Za stajling modela na Reviji modnih brendova biće zadužen Eymeric Francois, poznati pariski modni dizajner, oficijelni član federacije Visoke mode Francuske. Pored svog rada u sferi visoke mode, Eymeric je takođe umetnički direktor Sajma mode u Parizu, Sajma mode u Berlinu, predavač na Pariskoj Akademiji Dizajna i potpredsednik Serbia Fashion Week-a.


Andrija Milošević titulu najpoželjnijeg neženje predao voditelju Pink M TV! (VIDEO) - PRess Serbia | PR PRess team\nRegion • Showtime • Srbija\nAndrija Milošević titulu najpoželjnijeg neženje predao voditelju Pink M TV! (VIDEO)\nPopularni glumac i voditelj Andrija Milošević nedavno je izjavio kako više nije najpoženiji neženja u regionu i tu titulu predao je napoznatijem crnogorskom novinaru i voditelju\nPoznati crnogorski voditelj Božo Dobriša zvanično je novi najpoželjniji neženja, pošto mu je tu titulu dodelio Andrija Milošević. Andrija se lako odrekao titule i pristao da bude stari svat. Božo i Andrija prokomentarisali su još i u kakvom je stanju trenutno crnogorski turizam, a i gde to Andija najviše voli da provodi letnje dane.\nKako je izgledao ceo razgovor, pogledajte u videu:\nTagoviandrija milosevic božo dobriša press serbia\nBesplatne kese odlaze u istoriju\nWORLD GREATEST POOL PARTY – U PRODAJI ULAZNICE ZA EKSKLUZIVNI ULTRA BEACH


Održana 6. sednica Opštinskog veća\n17. Zonska smotra likovnog stvaralaštva\nNa sednici Opštinskog veća, koja je održana 6. oktobra 2016. godine, utvrđen predlog Odluke o konsolidovanom završnom računu opštinskog budžeta za 2015. godinu i Izveštaj o izvršenju Odluke o budžetu za prošlu godinu, kao i Izveštaj o izvršenju Odluke o budžetu opštine Kula za period 1. januar – 30. jun 2016. godine. OV je donelo Zaključak o sufinansiranju protivgradnih strelaca za 2016. godinu.\nČlanovi Opštinskog veća su prihvatili izveštaje javnih preduzeća i ustanova za 2015. godinu i to Javnih komunalnih preduzeća „Radnik“ iz Sivca i „Vodovod“ iz Crvenke, kao i Kulturnog centra Kula i Doma kulture iz Ruskog Krstura. Takođe, prihvaćen je Izveštaj od 1. januara do 30. juna ove godine Kulturnog centra Kula i Doma kulture Crvenka.\nOpštinsko veće je utvrdilo predlog Rešenje o davanju saglasnosti na Odluku Nadzornih odbora u javnim preduzećima Radnik u Sivcu i Vodovod u Crvenki o raspodeli dobiti za 2015. godinu, kao i predlog Odluke o usklađivanju osnivačkih akata komunalnih preduzeća u kulskoj opštini.\nNa sednici Opštinskog veća je utvrđen predlog Odluke o određivanju pravca pružanja državnih puteva prvog i drugog reda koji prolaze kroz naseljena mesta na teritoriji opštine Kula, kao i utvrđen predlog Odluke o raspodeli likvidacionog ostatka i nacrt Odluke o okončanju postupka likvidacije Agencije za razvoj opštine Kula.\nIzveštaji i utvrđeni predlozi Odluka su prosleđeni Skupštini opštine Kula razmatranje i usvajanje.


Nastavlja se takmičenje u Ligi Evropa – Nadlanu.com\nNastavlja se takmičenje u Ligi Evropa\nBEOGRAD, 17. februara 2010. (Beta) - Takmičenje u fudbalskoj Ligi Evropa nastavlja se utakmicama šesnaestine finala, a jedan od najzanimljivijih mečeva biće duel bivših evropskih šampiona u Amsterdamu, gde će Ajaks dočekati Juventus.\n"Idemo u Amsterdam da pobedimo. Prošli smo kroz negativnu fazu, a igranje u Ligi Evropa je veliki motiv. Biće teško protiv Ajaksa, to je jaka ekipa i igraju dobro u domaćem prvenstvu. Ali, moramo da verujemo u sebe, jer smo sposobni da ih pobedimo", rekao je fudbaler crno-belih Dijego za klupski sajt.\n"Spreman sam za Juventus. Idemo na pobedu", rekao je defanzivac Ajaksa Emanuelson.\nFudbaleri Liverpula će prvi put posle šest godina igrati u drugom po važnosti evropskom takmičenju, posle loših rezultata u Ligi šampiona. "Crveni" sutra na svom stadionu dočekuju rumunsku Unireu.\nPetostruki evropski šampion Liverpul je ovosezonsko takmičenje u Ligi šampiona završsio posle grupne faze, ali bi i trofej u Ligi Evropa popravio utisak posle veoma lošeg početka sezone.\nU ekipu "crvenih" vraća se Džejmi Karager, a posle jednomesečne pauze na teren bi mogao i Jusi Benajun.\n"Karager je počeo da trenira i biće u kombinaciji za tim, što je veoma dobra vest za nas. On je važan igrač. Jusi trenira sa ekipom, iako još oseća povredu rebra", rekao je trener Liverpula Rafael Benites.\nFernando Tores i Glen Džonson su i dalje povređeni, ali mogli bi da se vrate u tim za revanš utakmicu šesnaestine finala sledeće nedelje. Benitesa ohrabruje dobra igra Dirka Kujta, koji je na poslednjih pet utakmica postigao četiri gola.\n"Najvažnija stvar je da vam u timu budu samo spremni igrači. Lepo je kada u ekipi imate zvezde kao što su Fernando i Stiven (Džerard), ali potrebna vam je pomoć i ostalih fudbalera. Dirk je veoma dobar i može da postigne gol. Takvog igrača svaki trener želi u timu", rekao je on.\n"Možda Tvente nije toliko poznat klub, ali moraćemo da igramo veoma dobro kako bismo ih eliminisali", rekao je trener Verdera Tomas Šaf.\nRed Bul, koji je jedini osvojio svih 18 bodova u grupnoj fazi takmičenja, gostuje u Liježu ekipi Standarda, Rubin će ugostiti Hapoel iz Tel Aviva, dok će Lil biti domaćin Fenerbahčeu.\nValensija igra na gostovanju protiv Briža, Viljareal će dočekati Volfsburg, Fulam će biti domaćin braniocu titule Šahtjoru, dok će PSV Ajndhoven igrati u Nemačkoj protiv Hamburga.\nFudbaleri Atletika će u Madridu dočekati Anderleht, a Kopenhagen Olimpik iz Marseja.\nU prvoj utakmici šesnaestine finala Lige Evropa Everton je sinoć na svom terenu pobedio Sporting iz Lisabona sa 2:1.


Institut za transfuziju krvi: Odziv građana relativno dobar - Društvo - Dnevni list Danas\nPočetna » Društvo » Institut za transfuziju krvi: Odziv građana relativno dobar\n0Piše: Beta 11. januara 2019. 14.16 Izmenjeno: 14.18\n„Institut za transfuziju krvi Srbije je pre tri dana uputio apel gradjanima Srbije i odziv je bio relativno dobar i u ovom trenutku su rezerve krvi u Institutu relativno stabilne“, izjavila je Agenciji Beta portparolka tog instituta Gordana Antulješkov, tokom današnje akcije dobrovoljnog davanja krvi zaposlenih u Crvenom krstu Srbije i Beograda.\nMeđutim, ona je navela da još uvek nema dovoljno krvi za optimalan rad.\n„Naime, radi se o tome da je broj prikupljenih jedinica manji od broja jedinica koje smo u obavezi da izdamo za transfuziološko lečenje naših pacijenata“, kazala je Antulješkov.\nOna je navela da gradjani mogu daju krv u Institutu ili nekoj od njihovih ekipa, i pozvala sugradjane da ukoliko su zdravi i imaju od 18 do 65 godina i osećaju se dobro da to i učine.\nZa građane van Beograda, Antulješkov je kazala da informacije o planskima akcijama davanja krvi, sa vremenom i mestom održavanja, mogu naći na sajtu Instituta, u lokalnim medijima, kao i televizija sa nacionalnom frekvencijom.\nLjubomir Miladinović Generalni sekretar Crvenog krsta Srbije je kazao da ljudi iz Crvenog krsta, koji su danas učestvovali u akciji, tradicionalno kao i svakog početka godine i kriznim letnjim mesecima organizovano daju krv.\n„Ovo je trenutak u kojem nas je preko 20 ovde danas koji smo dobrovoljni davaoci krvi“, izjavio je Miladinović.\nOn je naveo da zaposlenima u Crvenom krstu dodeljuju zahvalnice za dobrovoljno davanje krvi i da su više od 30 njihovih kolega dobrovoljni davaoci krvi.\n„Posebno pozivamo naše kolege iz Crvenog krsta u lokalnim organizacijama, kao i sve koji su dobre volje i spremni da pomognu drugima“, naglasio je Miladinović.\nMiladinović je ponovio poziv građanima da se pridruže akcijama dobrovoljnog davanja krvi koje su „jedne od najhumanijih i najzanačajnih činova koji svako može da učini“.\n„Da se ne dogodi da pacijent čeka krv, već da krv već bude spremna za one kojima je najpotrebnija“, ocenio je Miladinović.\nInstitut je pre tri dana uputio apel građanima daju krv jer su rezerve bile smanjene, tako da je raspoloživa bila samo dvodnevna rezreva krvi, uz napomenu da su potrebne sve krvne grupe, posebno krv A i 0 pozitivne.\nTada su u Institutu naveli da je odziv gradjana u ekipama na terenu smanjen, kao i broj zakazanih akcija, što je uobičajeno u tom periodu godine zbog novogodišnjih i božićnih praznika, ali i izuzetno niskih temperatura.\nGrađani mogu da daju krv svakog radnog dana u Institutu, u ulici Svetog Save 39 od 7 do 19 časova, u Urgentnom centru od 9 do 16 časova, kao i pri akcijama dobrovoljnog davanja krvi u organizaciji Crvenog krsta širom Srbije.\nGrađani Beograda će u subotu, 12. janura moći da daju krv u Rakovici, u transfuziomobilu kod Hrama Preobraženja Gospodnjeg na Vidikovcu od 9 do 15 časova.\nIduće nedelje, u ponedeljak 14. januara volonteri Crvenog krsta Smederevo očekuju gradjane u Kulturnom centru od 10 do 16 časova, a volonteri Crvenog krsta Požarevac svoje sugradjane u samom Crvenom krstu gde će krv moći da daju u periodu od 9 do 15 časova, ali i na mnogim drugim mestima širom Srbije.\ndoborovoljni davaoci, institut za transfuzijuBeograd\nPrve optužnice za zločine na Kosovu za par nedelja


Akcija VBA nije jedina, ali je po zapleni najveća\nM. D. 5. maja 2017. 08:46\nTajna Akcija Vojno bezbednosne agencije (VBA), kojom je prekinut lanac krijumčarenja velike količine oružja u Preševu i Bujanovcu ka Makedoniji, nije jedina akcija kojom je prekinut put oružja, ali je po količini zaplene najveća, piše današnji „Blic“.\nTa akcija VBA, uz sadejstvo sa delovima drugih srpskih obaveštajnih službi, doprinos je stabilnosti, navodi list, ali i upozorenje da gotovo svi elementi sukoba u regionu postoje.\nU akciji u kojoj je zaplenjeno nekoliko hiljada delova pušaka, mitraljeza, minobacača, ručnih bombi, privedeno je troje organizatora transporta, ali gotovo je izvesno da su imali još nekoliko saradnika, među kojima su i osobe srpske nacionalnosti.\nPre svega, kako navodi sagovornik „Blica“ iz obaveštajnih službi, reč je o pešadijskom naoružanju i municiji koje su ilegalnim kanalima i na nepristupačnim terenima pokušali da transportuju u Makedoniju i kaže da to nije jedina akcija kojom je prekinut put oružja, da ih je bilo više od početka dešavanja u Makedoniji, ali da je po količini zaplene najveća.\nOružje i municija trebalo je ilegalnim kanalima da bude isporučeno jednoj od najvećih albanskih partija u toj zemlji, detalji akcije VBA se ne otkrivaju, ali se kaže da je izuzetno profesionalno urađena.\nSpremni za pravi rat: Policija zaplenila 10.000 komada oružja\nZaplena oružja na severu Kosova, troje Albanaca uhapseno\nVojnobezbednosna agencija Srbije zaplenila je veliku količinu oružja na jugu Srbije, koji je ilegalno trebalo da se transportuje u Makedoniju, a pretpostavlja se da je bio namenjen stranačkoj infrastrukturi najvećih albanskih partija čiji su funkcioneri učestvovali u oružanim sukobima u Makedoniji i na KiM, piše „Blic“, pozivajući se na izbore iz VBA.\nAkcija je bila sastavni deo aktivnosti VBA, ali i drugih bezbednosnih službi koje su u okviru pojačanih mera bezbednoti po naređenju državnog vrha svoje delovanje podigle na najiši nivo, a obavljena je u najvećoj tajnosti, ali su o njoj obavešteni načelnik VBA i državni vrh koji je, kako navodi izvor „Blica“, procenio da se ne ide u javnost sa ovom informacijom.\nIzvor „Blica“ navodi da je predsednik vlade Aleksandar Vučić smatrao da bi spekulacije o zapleni tolike količine oruzja mogle da posluže nekima da „doliju ulje na vatru u ionako rovite političke prilike u Makedoniji“.


POKLON ZA SVE UČENIKE: BESPLATNA ZAŠTITA ZA KUĆNE RAČUNARE - LookerWeekly.com magazin\nKompanija Panda Security sa sedištem u Madridu, u koordinaciji sa svojom lokalnom kancelarijom za Zapadni Balkan donela je odluku da ponudi pomoć Republici Srbiji i donira besplatne tromesečne licence softvera za cyber zaštitu svim učenicima osnovnih i srednjih škola.\nAktiviranje platformi za učenje na daljinu, sa ciljem sprečavanja širenja virusa korona i obezbeđivanja kontinuiteta obrazovnog procesa istovremeno zahteva adekvatnu zaštitu kućnih računara, kako bi se sprečile potencijalne zlonamerne akcije i omogućio nesmetan rad.\n„Kako je cyber kriminal odavno postao deo našeg elektronskog ekosistema, zaštita od istog je više nego neophodna za bezbedno i efikasno funkcionisanje. Zaštita dece od zlonamernih kodova i kontrola sadržaja tokom boravka u virtualnom okruženju postala je značajna koliko i fizički nadzor koji nad njima imamo kada ih, primera radi, izvedemo u park. Stoga smo osetili potrebu da kao društveno odgovorna kompanija damo svoj skroman doprinos i podignemo platformu koja će svim učenicima omogućiti da besplatno koriste jedno od naših najboljih rešenja za zaštitu kućnih računara i mobilnih telefona“, ističu iz ove kompanije.\nPlatforma Panda DOME Advanced sastoji se od mnoštva alata koji će korisnicima pomoći kako da zaštite svoj računar od elektronskih virusa, tako i da upravljaju vremenom i sadržajima koji su deci na raspolaganju.\nNasleđe Beograda kroz objektiv Riste Marjanovića\nPrijava za besplatno korišćenje softvera u periodu od 90 dana, odvija se putem sajta www.pandasecurity.rs/covid19, a na kome je moguće pronaći više informacija i smernice za registraciju, a preuzimanje je moguće i putem portala www.digitalnasolidarnost.gov.rs.\nSastavi, rastavi, nastavi: IKEA i LEGO predstavljaju BYGGLEK – kreativno rešenje koje povezuje uređeni dom i nesputanu dečju igru\nPonovo u punom kapacitetu radi Sala srpskog filma u Kombank dvorani\nNakon skoro 40 godina koncert za bas i klavir na Kolarcu